
Ad  summos  in  Medicina  honores  ride  conse¬ 
quendos  ,  cum  fex  jubeat ,  ut  profectuum  speci¬ 
men  aliquod  detur ,  diu  me  dubium  de  ejus  ar¬ 
gumento  fuisse  lubenter  fateor.  Suadente  tamen 
T  iro  Clarissimo  s.  E.  stratus gh  ,  tandem  agere 
constitui  de  scabiei  Aetiologia.  ,  hunc  morbum  ab 
Acoris  repetente  ,  historice  inp rimis  et  critice  con¬ 
siderata. 

Hoc  argumentum  vero  sat  grave  pertractare 
vetuisset  mearum  virium  tenuitas,  nisi ,  praeter 
consilium  Praeceptoris  aestumat  is  sim  i  ,  etiam 
auxilium  mihi  praebuisset  T  ir  Docf.  (i .  ACKER 
stratus  gh  in  hac  materie  rite  elaboranda.  Pro 
quo  eximio  favore ,  nunc  Academiam  raledictu - 
rus  ,  primas  et  summas  ,  quas  habeo  ,  gratias  re¬ 
ferre  laetor. 


Vos  etiam  omnes ,  quotquot  in  variis  discipli¬ 
nis  ,  inpi  imis  medicis ,  gaudeo  habuisse  Praecepto¬ 
res  ,  P  iri  Clarissimi!  pro  vestra,  institutione  egre¬ 
gia  et  benevolentia  insigni ,  quibus  me  ornavisti  , 
gratissimum  testificor  animum . 

Nec  vos  appellare  omitto  Commilitones  et 
Amici  ,  praesertim  conjunctissimi!  quibuscum  hac 
in  Musarum  sede  vitam  suavissimam  vixi.  V ale - 
te  !  Res  vestras  prospere  peragite  ,  amicitiae  no¬ 
strae  memores  ! 

Vos  denique  Praeceptores !  et  Amici !  diu 
incolumes  servet  D.  0.  M.  ex  intimo  pectore  pre¬ 
cor. 


DISSERTATIO 


MEDICA  INAUGURALIS, 

SISTENS 

HISTORIAM  CRITICAM  AETIOLOGIAE  SCA¬ 
BIEI  ,  HUJUS  MORBI  ORIGINEM  AB 
ACARIS  REPETENTIS. 


Inter  morbos ,  de  quorum  origine  adhuc  lis  est  inter 
Medicos  quique  hosce  denuo  valde  recentioribus  tem¬ 
poribus  occupaverunt ,  nominanda  est  Scabies.  Va¬ 
riae  et  diversae  omnino  fuerunt  opiniones  de  natura 
et  causa  hujus  exanthematis  chronici,  satis  singularis. 
Fontem  suum  quaesiverunt  in  peculiari  humorum , 
sanguinis  aut  lymphae  acrimonia  aliave  depravatio¬ 
ne  ,  secundum  variam  de  morborum  ex  humoribus 
corruptis  origine  theoriam,  quae,  praeeunte  galeno, 
tamdiu  in  Medicina  viguit.  Ipse  galenus  pro  sca- 

biei  causa  humorem  melancholicum  habuit  ;  avi- 
cenna  humorum  acrem  et  calidam  indolem  ,  sylvius 
acidam,  alii  alcalinam ;  helmontius  fermentum  quod=* 
dum  etc.  Nec  recentiores  a  simili  opinione  abhor¬ 
ruerunt  ,  cum  in  scabie  dyscrasiam  peculiarem  ,  ae¬ 
que  ac  herpeticam  ,  scorbuticam  etc.  ,  assumerent  , 
aut  illam  degenerationi  bilis  tribuerent;  imo,  ut  plura 
taceam  ,  inter  hahnemanxi  absurditates  famam  non 
mediocrem  adepta  est  sua  opinio  ,  maximam  par¬ 
tem  morborum  naturae  esse  psoricae.  Plurimi  ta¬ 
men  Medici ,  natura  magis  et  ratione  sana  ducti  , 
hanc  amplexi  sunt  sententiam  verisimiliorem  ,  sca¬ 
biem  esse  cutis  morbum  localem ,  saltem  initio ,  con¬ 
tagione  seu  viru  peculiari  incognito  productum  ,  etsi 
etiam  quandoque  sponte  sua  nasci  possit  ex  immun¬ 
ditia  aliave  hujusmodi  causa  favente,  quin  et  ex  cau¬ 
sa  interna  generali  et  critica  ratione  prodire  nec  non 
redire  queat.  Huic  et  omnibus  omnino  opposita 
tandem  haec  est  opinio ,  quam  non  pauci  foverunt  et 
adhuc  fovent  ,  causam  scilicet  scabiei  quaerendam 
esse  in  Acaro  quodam ,  qui  epidermidi  se  introdu¬ 
cens,  ibi  pustulas  aliaque  symptomata  scabiei  propria 
crearet ,  et  Acarus  scabiei  vulgo  nominatus  est , 
recentius  vero  distinctius  Sarcoptes  hominis.  Hi 
scabiei  translationem  non  per  contagionem  explicant , 

sed  illam  modo  hujus  insecti  ope  nasci  et  propagari 
autumant,  adeo  ut,  Acaris  necatis,  scabies  etiam  sa¬ 
naretur  ;  negant  porro  omnem  scabiei  originem  inter¬ 
nam  et  criticam  suamque  repulsionem ,  etsi  inter¬ 
sint  ,  qui  mediam  viam  tutiorem  habentes ,  opinan¬ 
tur  ,  illud  insectum  quidem ,  sed  non  semper  esse 
causam  scabiei. 

Haec  quaestio  itaque  non  solum  per  se  examine 
digna  ,  sed  momenti  etiam  omnino  plena  est  ad  di¬ 
judicandam  et  stabiliendam  scabiei  aptissimam  curam. 
Si  haec  enim  modo  sit  vitium  cutis,  tuto,  imo  quam 
citius  eo  melius ,  ita  ratiocinantur ,  externis  reme¬ 
diis  sananda  est  ,  sin  vero  non  ,  at  quoque  interna 
et  critica  ratione  produci,  quin  repelli  possit,  talis 
sanandi  methodus  non  semper  prudentissima  est , 
sed  una  interna  etiam  conducit  aut  postulatur. 

Non  incongruum  ideo  Dissertationis  argumentum 
videri  potest,  hujus  quaestionis,  quae  sortem  satis  an- 
cipitem  habuit ,  tradere  historiam  criticam.  Illa  jam 
eo  redit ,  ut ,  sin  nondum  decerni  possit ,  tamen 
conspectus  talis  argumentorum ,  quae  pro  et  contra 
hanc  Aetiologiam  adduxerunt  auctores,  utilis  censen¬ 
da  sit ,  ut  certiores  reddamur ,  quid  revera  hac  de 
re  jam  cogitandum  sit. 

Primus  Acari  in  scabie  obvii  mentionem  fecisse 

dicitur  avenzoar  seu  abenzoar  ,  Medicus  Arabus 
saeculi  12n,i  ,  hisce  verbis:  »  Quod  est”  inquit  »  de 
» Assoab ,  qui  latine  dicuntur  pediscelli ,  oiiuntur 
» aliquando  in  corpore  sub  cute  exterius  pediculi 
»parvunculi,  qui  cum  excoriatur  cutis  exeunt  ani- 
>>  malcula  viva,  tam  parvuncula ,  quae  vix'  pos- 
»sint  videri.  Et  cura  hujus  est  purgare  corpus 
» cum  semine  Chartami  et  Urticae”  etc.  1).  Haec 
verba  avenzoaris  saltem  ansam  dedisse  videntur ,  ut 
postea  in  hoc  insectum  ulterius  inquirerent  Physici. 
Ita  ingrassias  Neapolitanus ,  gabucinus  et  laurence 
jouBert  aliique  scriptores  aevi  15mi  et  16mi  illud 
memoraverunt ,  teste  moufeto  ,  qui  Acarum  scabiei 
dein  inprimis  accuratius  observavit.  Ast  J.  c.  scaliger 


i)  Opus  avenzoaris,  ubi  haec  leguntur,  inscribitur:  Crier  dahaU 
modana  yahaltadabir  i.  e.  Rectificatio  medicationis  et  regiminis ; 
edit,  in  /. Irabicon  a  perfecto  Viro  abumar  nan  avenzohar  etc., 
Venet.  1497,  Tracr.  7,  Lib,  19,  p.  29,  aut  1549?  p.  34-  Cf.  walz  in 
Salzb.  Med.  Chir .  Zett.  1805,  no.  31,  p.  92,  seq.  Sunt  vero,  qui  du¬ 
bitant  ,  an  avenzoar  quioem  jam  Acarum  scabiei  cognoverit,  uti 
Doct.  sprengel  in  nota  ad  versionem  istius  operis.  Auctores  avenzo- 
arem  citantes,  hunc  saeculo  121110  scripsisse  vulgo  afferunt ,  et  recte 
quidem  videtur ,  etsi  w.  blacH,  Entwurf  einer  geschichte  der  Arznei- 
wissensch.  iibers.  yon  scherf  s.  212,  annum  980  statuenti,  consentire 
videatur  Dr.  b.  ritter  in  Comm.  de  scabie,  in  Journ.  der  Chirurg . 
und  Atigenheilkunde  yon  GRaFE  und  Walther,  B.  XXVII,  s.  550 
Not.  XX.  L.  choulant  ,  Handb.  der  Biicherkunde  / iir  die  dltere  Me. 
diciti  ctc.,  Leipz.  1828  s.  173  illum  anno  1161  diem  supremum 
obiisse  notat. 

jam  piius  in  epistola  ad  cardaiNUM  anno  1557  2) 
indicavit ,  animalculuin  hoc  minutissimum  globosum , 
quod  a  Padanis  Pedicello ,  a  Turinis  Scirro ,  a  Gas- 
coniae  incolis  B rigant  et  alias  Croton  ,  Cica  ,  Cy- 
noraistes ,  Piata ,  Caeca ,  Cicy  vocabatur ,  sub 
epidermide  degere,  ita  ut  per  cuniculos,  quos  fodit, 
quasi  urat ;  acu  extractum  et  ungui  impositum 
moveri,  inprimis  si  solis  radiis  exponatur;  inter 
ungues  compressum  levem  edere  crepitum  et  mate¬ 
riem  virulentam  aquosam  ;  immunditia  oriri  et  in  bar¬ 
ba  ,  axillis  et  inguine  sedem  habere.  Aldrovandus  3) 
haec  affirmare  videtur ,  eadem  fere  repetendo. 
Cum  autem  aevo  17m0  medio  microscopia  emen¬ 
dari  coeperint ,  denuo  Acarus  scabiei  examini  ac¬ 
curatiori  subjecerunt  naturae  scrutatores.  Inter 
hosce  jam  dictus  thomas  moufet  ,  Anglicus ,  in¬ 
sectorum  historiam  naturalem  inquirens ,  hoc  eti¬ 
am  insectum  magis  illustravit  et  medicos  ad  illud 
attentos  reddidit,  in  suo  primum  anno  1634  edito 
Theatro  Insectorum  4).  Secundum  hunc  auctorem: 

a)  Exoiicar.  observat .  L  XV,  de  subtilitate  ad  cardanum,  Edit, 
ait.  Francof.  1 592 ,  p.  631. 

3)  De  Animal.  Insect.  L.  VII,  1.  V,  cap.  4,  Francof.  1623, 

p.  215. 

4)  Th.  Moufet  Insectorum  Theatrum ,  Lond.  1634,  Cap.  23$  dg 
Syronibus ,  acturis  tineisque  animalium ,  p.  266, 

» Syro  est  anirnalculum  minutissimum ,  solens  in¬ 
nasci  caseo  et  cerae  inveteratis ,  et  culi  iten,i  hu¬ 
manae  ;  tales  in  scabie  vulgus  acu  extrahit  ;  Ger¬ 
mani  Seuren  illos  vocant  et  hoc  a Seurengraben . 

Ita  sub  cute  habitat ,  ut  actis  cuniculis  pruritum 
maximum  locis  ingeneret  praecipue  manibus  ;  ex¬ 
tractus  acu  et  super  ungue  positus  movet  se ,  si 
solis  etiam  calore  adjuvetur.  Hoc  obiter  observan¬ 
dum  ,  Syrones  istos  non  in  ipsis  pustulis ,  sed  prope 
habitare.  Humore  aqueo  in  pustula  absumpto  vel 
exsiccata,  brevi  omnes  intereunt.  Neque  Syrones 
isti  sunt  de  pediculorum  genere ,  nam  illi  extra 
cutem  vivunt  hi  vero  non.”  Nullam  effigiem  hu¬ 
jus  insecti  praebuit  moufet  ,  uti  aliorum ,  quae 
descripsit ,  forsan  propter  defectum  boni  micros- 
copii,  —  Aug.  hauptmann  in  literis,  anno  1650 
kirchero  missis,  hunc  rogavit,  num  animalcula, 
quae  kircherus  in  bubonibus  pestis  se  observasse 
putabat  5)  ,  similia  essent ,  ac  ipse  ex  scabie  ex¬ 
traxerat  et  Acari  seu  Cyrones,  Germanice  Rietliesen 
nuncupabantur  ;  addit  se  hosce  oculo  armato  exa¬ 
minavisse  et  sibi  videri  cum  insectis  convenire  ,  quae 
caseo  vetusto  innasci  solent  et  Molben  nominan- 


5)  Scrut.  Pestis ,  L.  I ,  C.  7. 


lar.  Primus  hunc  Acarum  scabiei  depinxit ,  instru¬ 
ctum  sex  pedibus  et  quatuor  hamis  6).  Anno  1660 
hafenreffer  7)  etiam  mentionem  fecit  Acari  scabiei, 
quem  pediculum  vocabat  ;  solum  vero  ex  scriptori¬ 
bus  ,  qui  praecesserunt,  inprimis  MOUFETO  hausisse 
videtur ,  quae  de  hoc  affert.  Alia  animalculi  ef¬ 
figies  reperitur  in  Actis  Eruditorum  anni  1682  , 
cum  brevi  annotatione  ab  ettmullero  seniori ,  ni 
fallor,  communicata8).  Quamvis  etiam  ad  natu¬ 
ram  depicta,  valde  tamen  deformis  est,  ita  ut  ras- 
pail  ,  cui  notitiam  accuratissimam  hujus  insecti  de¬ 
bemus  ,  hanc  effigiem  nominet :  »  Une  ebauche , 

ou  plutot  la  carricature  de  P  insecte  de  la  Gale”  9). 


6 A.  hauptmann  ,  Ur  alter  IVolkensteinischer  warmer  Bad -  und 
JVasserschatz ,  Leipz.  1657,  s.  22 o. 

7)  Nosodochium  cutis  affectus ,  Ulm.  1660,  p.  77. 

8)  ,,  Colore  sunt  albicante  et  pedibus  exceptis ,  qui  propius  intuenti 
„ nigricare  videntur.  Pedibus  sex  instructi  sunt,  binis  utrinque  mox 
„  juxta  caput  positis,  quibus,  talparum  ritu,  cuniculos  agere  et  oblon- 
,,  gos  non  raro  quasi  sulcos  trahere,  simulque  molestissimum  pruri- 
„  tum  excitare  videntur.  Num  dorsum  sit  squamosum  seu  squamis 
„  coopertum  ,  prout  quidem  affirmat  d.  roiiaultus  ,  definire  nolumus , 
„  illo  praestantiore  dubio  procul  microscopio  instructo.  Mirum  de 
„  caetero  est  quantas  molestias  tam  pusillum  animal  homini  excitare 
„  queat.”  Acta  Erudit.  an.  1682,  p.  3 » 7 *  tab.  17,  fig.  EEE. 

9)  Mdmoire  compar atif  sur  V  histoire  natur elle  de  P  insecte  cte  (a 
Gale  par  f.  v.  raspail  ,  Paris  1834,  in  Bulletin  gdneral  de  Thera 
peutique ,  15  Sept.  1834. 

Porro  D.  ludoyici  egit  de  Varis  ,  Acatis  ,  Syroni - 
busqus  10),  et  BORELLI  Syrones  observavit,  quos 
testudinum  effigiem  repraesentare  affirmat  11). 

Hae  vero  observationes  nondum  opinioni  ansam 
dederunt,  hoc  insectum  esse  causam  scabiei.  Talem 
primus  fovuit  JOH.  cosmus  bonomo  Medicus  insignis 
Liburnensis,  nisi  potius  hyacinthus  cestoni  ,  natu¬ 
rae  curiosus  et  pharmaceuticus  ejusdem  civitatis  pe- 
ritissimus  —  quidquid  sit ,  bonomo  hanc  cum  obser¬ 
vationibus ,  ab  utroque,  ut  ex  illis  patet,  factas,  pri¬ 
mus  communicavit  cum  Medico  et  naturae  scrutatore 
celebri  Italico  francesco  redi  anno  1687  (non  1683, 
uti  alii  habent) ,  qui  hasce  literas  Florentiae  edidit  1 2) , 
dum  ulterius  in  variis  operibus  publicatae  et  a 
variis  auctoribus  de  scabie  traditae  sunt  13).  Ita 

10)  In  Miscell.  Acad.  Nat.  Curios.  Dec.  i  ,  Ao.  9  et  10,  1678  et 
1679,  P-  I09* 

11)  Borelli  Observ.  in  velschii  Exercit.  de  Vena  Medin.  cit.  apud 
Morgagni  ,  de  causis  et  sedibus  moirb.  Epist.  LV ,  no.  4* 

1 2)  Sub  titulo  :  Osservazioni  intorno  a  pellicelli  dei  corpo  umano 
dal  g.  c.  bonomo  ,  e  da  lui  con  altre  osservazioni  scritte  in  una 
lettera  all  fr.  redi  ,  Fiorenza  1687. 

13)  Prostat  nempe  epistola,  quam  bonomo  scripsit,  a  j.  lanzoni 
in  latinam  linguam  translata,  in  Miscell.  Nat.  Curios.  1692,  Dec.  II, 
Ao.  10  ,  App.  p.  33.  Doct.  r.  mead  hanc  contractiore  forma  Anglico 
sermone  tradidit,  opinionem  hic  defensam  amplexus,  in  P  hilos. 
Transact.  V.  XXIII,  1702,  3  No.  283,  p.  1296,  dum  etiam  sermone 
Gallico  in  Collectiori  Acaddmique  T.  V ,  p.  574  est  inserta.  Cestoni 


Bonomo  ,  secundum  suarum  lilerarum  versionem  lali- 
nam  a  lanzoni  datam,  ad  redi  de  insecto  scabiei 
scripsit:  »  .  .  . .  Casu  fortuitove  se  mihi  legendum 

» obtulit  in  celebri  V occibolario  delV  Academia 
»  della  Crusca  ab  hujus  Compilatoribus  asseri  Te- 
» redinem ,  qua  utplurimum  scabie  infectorum  cu- 
»  tis  scatet ,  in  perexiguis ,  ac  minutulis  animalculis 
»  consistere  ;  Ecce  ipsissima  Yocabularii  verba:  Pel- 
» licello  e  un  piccolissimo  Bacolino  ,  il  quale  si 
» genera  a  Rognosi  in  pelle  in  pelle  ,  e  rodendo 
» cagiona  un  acutissimo  pizzicore .  Idem  sentire 
» poslmodum  observavi  Joseph.  Laurentium  in  sua 
»  Amalthea ,  dum  scripsit :  Acarus .  Teredo.  V ermi - 
»  culus  exiguus  subcutaneus  rodens  ,  Pidzcello .  Et 
n>  Ut.  T.  Teredo .  Vermis  in  ligno  nascens.  Ca- 
>>  *  ies.  Item  Acarus  i  odens  sub  cute ;  Pidicello. 
»  His  itaque  sic  lectitatis ,  iterata  ,  sedulaque  experi- 
» entia  scrutandi  prurigine  tactus  sum,  an  dictae 


literas ,  a  eonomo  scriptas ,  tamquam  suas  vindicavit  et  de  integro  anno 
1710  vallisnieri  misit,  quemadmodum  prostant  in  altera  edit.  Oper. 
f.  REDI,  Ven.  1712,  T.I,  App.  p.  14,  sub  titulo:  Osservazioni  intor¬ 
tio  a  pedicelli  dei  corpo  umano ,  insieme  con  altre  nuove  osservazi¬ 
oni.  Vid.  etiam  Opere  di  f.  redi,  Neap.  1778.—  Multi  praeterea 
Auctores,  qui  de  nostra  quaestione  egerunt,  hasce  literas  magis  minus- 
ve  communicaverunt,  uti  gras,  fournier,  ritter,  qui  vero  cum  non 
cuivis  praesto  sint,  literas,  lectu  dignissimas,  hic  etiam  repetere  non 
supervacaneum  duxi. 

» Teredines  animalcula  vere  sint ,  serioque  consului 
»eruditiss.  Hyacinthum  Cestonium ,  ejus  in  experi- 
»endo  probatae  sedulitatis,  quae  multo  ante  tibi 
»  Vir.  Clar.  innotuit.  Multoties  ergo  observasse  mihi 
»  constanter  asseveravit ,  Mulierculas  propriis  e  scabio- 
»  sis  filiolis  acus  extremitate  nescio  quid  educere ,  quod 
» in  laevae  manus  pollicis  ungue ,  alterius  manus 
» pollicis  ungue  compressum ,  in  ipsa  compressione 
» aliquem  parvum  sonum  facere  videtur,  hoc  autem 
» educi  e  minutioribus  tuberculis  scabiosis ,  perfecta 
» nondum  sanie  scatentibus ,  vel  ut  vocitant  immatu- 
»  ris ;  mutua  quod  itidem  charitate  inter  remiges ,  et 
»  mancipia  Balnei  Liburnensis ,  si  scabies  infestaret , 
»  fieri  adnotavit.  Inde  subdidit  non  sibi  tamen  certo 
» constare ,  an  Teredines  e  Vermiculorum  censu  fo- 
» rent ,  prompte  tamen  de  eo  certiorem  se  reddendi 
» occasionem  daturam,  multis  experimentis  in  scabi- 
» oso  quodam  ,  quo  autopsia  infallibili  in  affirmati- 
» vam  ,  vel  negativam  partem  declinandum  docere- 
» mur.  Nec  scabiosum  comperire  fuit  difficile,  qui 
» interrogatus ,  ubi  acrius ,  validiusve  cutiin  sibi 
» prurire  persentisceret ,  eruptiones  multas  cuta- 
» neas ,  pustulasque  minutulas  nondum  saniosas  ex- 
» hibuit ,  quas  vulgus  appellitat  Bollicelle  aequa - 
» iuole.  Acutissimae  ergo  acus  unam  ex  his  pus- 

» tulis  acie  aggressus  exprimendo  aquei  quidpiam 
»cum  eduxissem,  forte  eduxi  una  minutissimum  glo 
»  bulum  albicantis  coloris  vix  vix  lynceo  obtutu  con- 
» spicuum  ,  qui  microscopio  observatus  certo  certius 
» vermiculus  esse  deprehensus  est,  Testudinibus  ali— 
» qua  ex  parte  consimilis ,  colore  candicans ,  fusci 
?>  aliquid  in  dorso  umbratilisque  ostentans  ,  una  cum 
» aliquibus  radiis,  pilisque  oblongulis,  sex  pedibus 
» vivax,  ad  motumque  agilissimus,  capite  acuto,  cor~ 
»  niculis  duobus,  aut  anlennulis  in  extremo  instructus, 
»  cujus  icon  exhibetur.  Fig>  I  et  III. 

»  Sed  neque  hocce  primum  conspecto  credulitas 
»  nostra  acquievit ,  sed  compluribus  ,  aliisque  ingemi- 
»  natis ,  variis  in  subjectis  scabiosis ,  aetate  ac  lem- 
»  perie  diversis ,  sexu  nec  non  et  anni  tempore  non 
» unisono ,  experimentis  Teredinum  eadem  sese  no- 
» bis  semper  obtulit  configuratio  ,  adeo  ut  hac  do- 
»nata  animalcula  in  omnibus  fere  (fere,  inquam, 
» quod  ,  ne  verum  diffitear  ,  in  aliquibus  comperire 
»non  fuit  possibile)  aqueis  exanthematibus  inesse 
»  microscopio  juvante  deprehenderem. 

»  Haec  ipsa  quamtumvis  in  externa  humani  cor- 
»  poris  superficie  conspicere  difficilimum  extet ,  adeo 
» minuta  dum  sunt,  sed  et  cuticulae  concolores, 
» multoties  tamen  exterius  per  corporis  superficiem 


» grad  ienles  vidimus,  et  in  articulationibus  praeser- 
»  tim  ,  ac  rugosis  flexionibus  cutisque  minutis  plicis  , 
» ubi  capitis  acie  primum  se  insinuare  aggrediuntur  , 
»  et  adeo,  ac  in  tantum  fodiendo,  et  se  extorquen- 
»  do  ,  molestissimum  sic  pruritum  excitantes,  pergunt 
» donec  se  penitus  in  cuticulam  subinserant.  Sub 
» hoc  haud  difficili  negotio  videre  fuit  quas  exiguas 
» semitas  a  loco  in  alium  rodendo  ,  ac  edendo  inscul- 
»pant,  ut  quandoque  ex  ipsis  unum  plura  tubercula 
» aquea  concitet,  quamquam  et  interdum  duo,  vel 
»  tria  insimul ,  et  plerumque  sibi  admodum  proxima 
»  deprehenderimus. 

» Anxie  scrutabamur  an  hae  Teredines  ova  da- 
»rent,  iteratisque  multis,  accuratisque  perquisitio- 
» nibus  sors  tandem  votis  annuit.  Teredine  nam- 
» que  microscopio  subjecta,  ut  ejus  icon  elegantis- 
» simo ,  Isaaci  Colonnelli  penicillo  exprimeretur , 
»  hic  ipse  dum  huic  penso  satisdat ,  a  Teredinis  pos- 
» terioribus  partibus  exsilire  conspexit  minutissimum 
» quoddam  ,  ac  invisibile  pene  ovulum ,  colore  albi- 
»  cante  ,  ferme  pellucidum  ,  figura  oblongula  nucle- 
» um  pineum  referente  ,  qualem  exhibet  Figura  II 
»  et  IV. 

» Quo  casu  in  spem  ulterius  erecti  haec  ova 
» anxie  denuo  perquisivimus ,  mullaque  alia  diver- 

» sis  assecuti  luimus  temporibus,  verum  sub  mi- 
» croscopio  nasci  nunquam  post  haec  pari  felicitate 
»  videre  potuimus. 

»  Ab  his  ovis  ,  Clarissime  Redi !  affirmari  posse 
»mihi  videtur  gigni  Teredines ,  generatione  cum  cae- 
» teris  omnibus  Animalium  generibus  univoca ,  per 
»  masculum  nempe  ,  ac  per  foeminam  ,  quamvis  ne- 
» que  amico  Cestonio  ,  neque  mihi  ipsi  sexus  d is— 
» paritatem  testata  in  dictis  Teredinibus  figura  dif- 
» ferens  se  obtulerit ,  quod  discrimen  forte  casus 
» exhibebit  aliquando  ,  vel  minuta  magis  observati- 
« one  prodibit ,  aut  exquisito  magis  reservatur 
»  microscopio . 

»Antedictis  rite,  et  citra  livorem  pensitatis,  in 
»  dubium  revocari  possent  quae  a  Medicinae  Autlio- 
» ribus  de  scabiei  causis  recensentur.  —  Seu  joco 
» duxeris,  seu,  quod  facilius,  serio  nunc  jam  ad 
» id  credendum  propensus  sum  ,  scabiem  ,  cutaneam 
» nempe ,  ac  qui  contactu  communicare  solet  raor- 
» bum  ,  nil  aliud  esse ,  quam  morsum  ,  seu  conti- 
» nuam  ,  et  pruriginosam  in  nostrorum  corporum 
» cute  a  memoratis  vermiculis  inflictam  erosionem. 
» Unde  per  minimos  ipsius  cutis  hiatus  aliqua  seri 
» seu  lymphae  portione  transsudante  pustulae  exci- 
» tantur  aquosae  ,  intra  quas  solitam  prosequentibus 


» erosionem  vermiculis,  se  scabere  tenentur  homi- 
» nes ,  quo  in  actu  cum  pruritus  iis  irritatis  pro- 
» cedat  ,  molestum  facinus  prosequuntur,  nec  so¬ 
lummodo  aqueas  pustulas  perrumpunt,  verum  et 
» cutem  ipsam  ,  et  vasculum  aliquod  minutissimum 
» sanguineum,  unde  postea  exanthemata  oriuntur, 
» crustosae  deglubrationes ,  et  his  similia  taedia. 

»  Ex  hucusque  dictis ,  Exercitatiss.  Redi !  non 
» omnino  mihi  videretur  impossibile  captu ,  cur 
» scabiosa  labes  tam  faciliter  contagio  propagetur. 
»  Teredines  siquidem  solo  simplicique  unius  corpo- 
» ris  cum  alio  contactu  ex  uno  in  aliud,  corpusculum 
»  possunt  commigrare  facili  negotio  ,  adeo  mira  haec 
» velocitate  donantur  molestissima  insectula ,  quae 
»non  singula  semper  sub  cuticula  nidulantur,  at- 
» que  in  cuniculis  et  cutaneis  semitis  delitescunt , 
» sed  non  desunt  ex  iis ,  quae  extimam  inhabitent 
» corporis  superficiem ,  cuticulae  ipsi  insidentia , 
» parata  promptaque ,  quo  cuivis ,  quod  illis  acce- 
»  dat ,  adhaerescant ,  et  sicubi  numero  pauca  sedem 
» fixisse  sit  datum,  mire  ovorum  beneficio,  quae 
» ibidem  deponunt ,  numero  in  immensum  excres- 
»  eunt.  Non  itaque  mirum  omnino  ,  si  per  scabio— 

»  sorum  sudaria  ,  lintea  ,  mappulas  chirothecas  ,  his- 
» que  similia  ,  quae  Psora  vexatis  in  usu  fuerint , 

» scabies  ipsa  prolifica  communicatione  propagetur  , 
» sat  enim  fuerit,  si  recensitis  Teredo  aliqua  semel 
» adhaeserit ;  revera  siquidem  oculari  saepius  expe- 
» rimento  didici ,  Teredines  duobus  aut  etiam  tribus 
» diebus  extra  corpora  nostra  vitalitate  donari. 

» Sed  neque  captu  difficile  mihi  videretur ,  cur 
»  scabies  lixivialibus  curetur  lotionibus ,  balneis ,  in- 
» unctionibusque  e  salibus,  sulphure,  vitriolis ,  hy- 
»  drargiriis ,  praecipitato,  ac  sublimato,  aliisque  hu~ 
»jus  generis  indolem  nactis  corrosivam,  ac  pene- 
»  trantem ,  utpote  quae  infallibiliter  enecare  valeant 
»  Teredines ,  etiam  in  intimioribus  suis  cuniculis  ni- 
»  dulantes ,  vel  per  cutaneas  ambages  divagantes  ; 
»  quod  scalpendo  nunquam  gcabiosus  assequi  poterit  , 
» quantumvis  non  raro  excorietur  cutis  ipsa  non  le- 
» viter ,  tam  dura  namque  vestiuntur  pelle  Teredi- 
» nes ,  ut  non  ita  levi  negotio  oblaedi  valeant ,  acce- 
» dente  insuper  earundem  perexigua  mole  ,  quo  mi- 
»  nus  scalpentium  unguibus  dilacerentur.  Pari  pacto 
» a  tot  interne  assumptis ,  Medicorum  ex  praescrip- 
» to  Pharmacis  haud  divexantur  ,  cum  post  oretenus 
» longo  tempore  usurpata  remedia  necesse  sit  tan- 
»dem,  si  tam  contumacis  molestae  affectionis  omni- 
»modain  curationem  assequi  velint  scabiosi,  ut  tan- 
» dem  tanquam  ad  sacram  anchoram  ad  recensitas 

» inunctiones  confugiant.  Quod  si  in  Praxi  contin- 
»gere  saepe  saepius  videmus,  ut  qui  scabiem  lini- 
» mento  eradicasse  visus,  vix  decem,  duodecimque 
» diebus  sanus ,  quaqua  vorsum  denuo  contumacem 
» hostem  reflorescere  conspiciat ,  non  omnino  id  mi- 
»randum,  unguento  namque  viventes  Teredines 
» extinctas  fuisse  contigerit ,  non  autem  ova  in  cu- 
» taneis ,  ut  ita  dicam,  nidis  deposita,  ubi  eorum 
»  culpa  renascitur  repubescitque  morbus ,  corrupisse  , 
» ac  penitus  pessundasse  judicandum;  Prudenter  id- 
» circo  aliquot  diebus ,  etsi  se  liberos  dignoscant , 
» ultra  consultum  in  linimentis  aliqui  perseverant, 
»  quod  eo  facilius  exequi  valent ,  cum  Unguenta  culi 
» illinenda  delicatule ,  et  grato  odore  possunt  com- 
»poni,  cujus  generis  ea  quae  e  Manteca  lutea,  e  flo- 
» ribus  Mali  Aurantii  vel  Piosarum  rubrarum,  cum 
» convenienti  particula  Mercurii  praecipitati  rubri 
»  mixta  parantur.” 

Inter  observationes  alias  adjectas,  bonomo  etiam 
descripsit  et  delineavit  Acarum  (Fig.  XIII  et  XIV)  , 
quem  in  caseo  vetusto  aliisque  condimentis  invenit. — 
Hae  icones ,  inquit  raspail  ,  non  sunt  pulchrae  ;  sed 
multo  magis  distinctae,  ita  ut,  non  obstantibus  suis 
vitiis,  observationem  magis  sedulam  teslentur  14).  Id 


14)  Op.  Cit.  p.  10. 

etiam  de  hisce  observationibus  dicendum  meretur, 
praecipua  jam  argumenta  in  iis  exponi ,  quae  pro  hac 
aetiologia  scabiei  postea  allata  sunt. 

Eodem  fere  tempore  ac  bonomo  ,  nempe  anno 
1691  ,  bonani  15)  etiam  descripsit  et  depinxit  in¬ 
sectum  ,  quod  a  Patre  baldigiani  acceperat ,  qui 
illud  invenerat  in  parvo  tumore  in  facie  alumni  Col¬ 
legii  Societatis  Jesu  Romae.  Effigies  hujus  insecti 
omnino  similis  est  illi  a  Bonomo  datae  16). 

Jam  etiam  aevo  18mo  plurimi  Medici  Germani 
hisce  observationibus  excitabantur  ad  tales  repetendas 
et  probandas.  Anno  1722  rivinus  17)  ex  hac  re 
Dissertationis  argumentum  sumsit  et  scabiei  pruritu.n 
ab  Acaris  oriri ,  verum  magis  ratiocinando  quam 
observando  ,  demonstrare  conatus  est ;  —  quin  sten- 
zel18),  anno  sequente,  in  sua  Dissertatione  pronunci- 


15)  Observat,  circa  viventia ,  Romae  1691. 

16)  Et  hoc  est  forsan  ratio,  quare  wichmann  ( Aetiologie  der  Krdt- 
ze ,  Hanov.  1791,  s.  2 6)  dixerit,  bonani  modo  figuram  a  bonomo 
exhibitam  reddidisse;  in  co  hoc  [assertum  veritati  convenit,  in 
Monographia  curiosa  ,  quae  supra  allatis  verbis  bonani  est  addita , 
sub  Fig.  112,  figuras  a  bonomo,  et  sub  Fig.  113»  ifias  ia  rictis  E- 
ruditorum  proditas ,  repetitas  esse. 

17)  Dissert.  de  pruritu  exanthematum  ab  Acaris ,  Lips.  1722. 

18)  Dissert.  de  rite  perquirenda  morborum  origine .  Wittemb. 
1723  ?  1?*  56. 

are  non  dubitavit,*  scabiem  oriri  ab  his  insectis.  M. 
E.  ettmuller  quoque  haec  oculo  armato  conspexisse 
et  depinxisse ,  (quo  vero  opere  ,  me  latet)  plu- 
res  testantur ,  uti  joannes  storch  19)  ,  qui  ipse 
Acaros  e  pustulis  scabiei  extraxisse  et  inde  scabi¬ 
em  oriri  aut  propagari  contendit.  » Cirones”  in¬ 
quit  '>  Cyrones ,  Sirones ,  Acari ,  Reitliesen  sind  klei- 
» ne  runde ,  vveisse  und  durchsichtige  Wurmchen, 
» welche  in  der  Kratze  durch  juckenden  Schmerz 
»  denen  Kindern  vielen  Yerdruss  enrecken,  auch  von 
>  der  BeschafTenheit  sind  ,  dass  sie  einen  Anfang  zur 
»  Kratze  machen  ,  oder  dieselbe  unterhalten  konnen. 
» Sie  haben  gemeiniglich  ihren  Sitz  in  den  Linien 
» derer  liande  und  Fiisse  unler  der  IJaut  ,  werden 
»vor  einer  Art  Lause  gehalten  ,  kriechen  unter  der 
»  Haut  fort  ,  kurz  hinter  sich  haben  sie  ein  helles 
»  Serum  ,  hinter  dem  Sero  aber  eine  etwas  breiter<? 
»  Kratzblalter  :  Augen  ,  von  denen  man  sagen  kann  , 
» dass  sie  scharfsehend  seyn  ,  konnen  dieselbige , 
»  ob  sie  gleich  nicht  grosser  ais  ein  kleines  Punktchen 
»  sind  ,  vor  dem  hellen  Liquore  erkennen  ,  uud  ich 
» kann  mich  gar  wohl  erinneren  ,  dass  ich  sie  in 


19)  Theoret.  und  Prakt.  AbhandU  von  Kindtrkrankheiten ,  Eisc- 
nacli  1751  ,  I>.  IV,  pag.  1 5 1 . 

»meiner  Jugerul ,  sowohl  an  mir  selbsten ,  ais  aueh 
» an  andern  Kindern  ,  init  leichter  Miihe ,  verrnit- 
» telst  einer  Niihnadel  ausgegraben  habe ;  sie  hiin- 
»  gen  sich  an  die  Spitze  der  Nadel,  von  welcher  sie 
» auf  den  Nagel  des  Daumens  gesetzt  und  deutlich 
» gesehen ,  wie  sie  sich  darauf  beweget ,  und  in 
» einem  Circul  herumgekrochen  sind.  Man  kann  an 
» ihnen  ein  schwarzes  Stupgen  erblichen ,  welches 
»  ettmuller  a  ni  ende  seines  III  T.  p.  838  ,  vor  die 
» beyden  vbrderen  Fiisse  halt :  und  eben  belobter 
»  ettmuller  hat ,  nebst  andern  Medicis  dieselbige 
»  durch  Microscopia  gesehen,  und  ihre  Figur  p.  543 
»dreyfach  abgezeichnet.” 

Ad  nos  notitia  hujus  insecti  pervenit  icone, 
quam  H.  baker  in  suo  opere  de  microscopii  usu  ,  in 
vernaculum  sermonem  translato  20)  ,  a  BONOMO  etiam 
depromsit,  cum  baker  neque  canton  ,  microscopii 
usu  tunc  etiam  insignis  naturae  indagator  in  Anglia , 
insectum  ipsum  detegere  potuerint  21).  Ceterum  , 
quod  satis  mirum  est,  Entomologi  adeo  insignes, 
qui  hoc  tempore ,  vel  in  nostra  Patria  ,  floruerunt , 
LEEUWENHOEK,  REAUMUR  et  SWAMMERDAM  nullam  hu«* 


io)  liet  Mikroskoop  gemakkelijk  gemaakt ,  Amst.  1760. 

ai)  Teste  jtrberdf.n,  Cotum .  de  niorb.  hist.  et  curat.,  Cap.  23. 

jus  insecti  mentionem  fecerunt  et  illud  indagavisse 
non  videntur;  idque  eo  magis  mirandum  est  de  leeu- 
wenhoekio  nostrate  ,  cum  Acari  farinae  habitum  et 
vitae  genus  ad  o  exacte  descripserit  et  delineave¬ 
rit  22).  An  hi  Viri  haec  animalcula  sua  attentione 
non  digna  censuerint  ,  aut  dexteritate  caruerint  illa 
inveniendi  —  aut  horum  silentium  sit  habendum  pro 
indicio  metus  ,  quem  foverent  infectionis  ,  et  itaque 
argumento  ,  se  tacite  huic  theoriae  scabiei  annuisse  , 
uti  wichmann  ,  strenuus  hujus  theoriae  defensor  23)  , 
suspicatur  —  aut  tandem,  num  rei  ignari  manserint, 
quia  scabies  in  regionibus  Europae  borealibus  mi¬ 
nus  generalior  et  vehementior  est ,  quam  in  regio¬ 
nibus  australibus,  uti  raspail  opinatur  24),  Doct. 
ritter  non  decerni  posse  merito  putat  25). 

Inter  medicos  alios  Italicos ,  qui ,  medio  hoc 
aevo,  de  hac  re  egerunt  et  originem  scabiei  ab  Aca- 
ris  repetierunt  26) ,  adhuc  nominandus  est  Cei.  mor- 


22)  Arcana  Naturae ,  1722,  Epist.  177,  p.  356. 

23)  Op.  cit.  s.  27. 

24)  Loco  cit. 

25)  Comm.  cit.  s.  559. 

26)  Vid.  joseph  pape  ,  Quaest,  med,  Dr.  jos.  valenti  Catanensis , 
Catan.  1753  ,  Quaest.  8  ,  p.  47. 

GAGNl.  Quid  de  hac  opinione  judicet  es  sequenti¬ 
bus  suis  verbis  videre  licet.  Postquam  de  variis  pro¬ 
babilibus  scabiei  ejusque  pruritus  causis  disseruerit : 
» Verum”  pergit  27)  »ne  forte  credas,  me  plus 
» quam  verum  et  aequum  ferat  ,  istis  animalculis 
» adversari ;  primum  fatebor,  non  modo  saepius  ab 
» illis  scabiei  originem  esse  agnoscendam  .  sed  et  ubi 
»  minus  illa  esse  ,  crederes ,  nonnunquam  revera  ex- 
» istere  adeo  facile  ob  suam  exiguitatem  latere  pos- 
» sunt ,  cum  ab  uno  in  aliud  corpus  transferuntur ! 
» Sic  memini ,  cum  in  Patria  medicinam  facerem 
» illustri  Matronae  ,  eaque  ab  longo  ,  vario  ,  et  per- 
» difficili  morbo  tandem  convalesceret ,  ad  alias  quae 
» praecesserant ,  crises  accedere  scabiem  visam  esse  , 
»  quae  repente  orta ,  cito  cutem  propemodo  universam 
»  occupavit,  sed  palmas  praesertim ,  ut  prae  molestissi- 
»mo  pruritu  dormire  non  posset.  Cum  vesiculas  in  iis 
»  cernerem  minutas  aqua  plenas,  cujusmodi  eae  solent 
»  esse  in  quibus  ista  animalcula  nidulantur,  ancillas  jussi 
»  earum  unam  aut  alteram  acicula  aperire  in  praeclara 
» luce ,  et  siquid  globosi,  expressa  aqua,  educere 
»  possent ,  mihi  ostendere  ,  exquisitis ,  quae  forte  in 
» promptu  erant ,  vitris  instructo  oculo ,  examina- 


27)  Op.  cit.  Epist.  LV,  7)  p.  335» 


»  tui  o.  Quid  quaeris  ?  Oblatum  examinare  diutius 
»  non  opus  fuit.  Vivens  erat  animalculum  ,  ea  ipsa 
»  forma  quam  Recentiores  delineaverant.  Tum  aliud 
> y  atque  aliud  ademere ,  viventia  omnia  ,  et  forma 
»  eadem.  Cum  mulierum  quae  dominae  inservierant , 
» nulla  prorsus  esset  scabie  affecta*,  Medicus  qui  ante 
»Kedium,  et  Malpighium  vixisset,  e  putredine  orta 
» esse  illa  animalcula  ,  non  dubitasset :  contra  autem 
» mihi  minime  dubium  fuit ,  quin  ancillarum  ali- 
» qua  alicunde  aliquod  ,  vestibus  adhaerens  ,  inscia 
» domum ,  ad  heramque  attulisset ,  idque  alia ,  et 
»haec  caetera ,  ut  foecundissima  sunt,  brevi  tempore 
» peperissent.  Neque  hoc  tantummodo  fateor.  Sed 
»si  forte  velis,  quod  huic  Matronae  accidit,  idem 
»  omnibus  qui  scabie  corripiuntur  ,  accidere  ,  unam- 
» que  hanc  semper ,  cum  scabies  oritur ,  causam 
» esse  \  equidem  ipse  non  facile  credam  etc. 

Hic  addi  etiam  meretur ,  quod  Medicus  quidam 
Hispanicus  casal  de  hoc  insecto  notavit.  » Insec¬ 
tum”  inquit  »  sub  epidermide  nascitur  :  arator  no¬ 
minatur  et  jure  merito  ,  nam  transfodit  cutem  inter 
corium  et  epidermidem  ,  cuniculorum  adinstar ,  et 
sulcum  format ,  qui  sat  clara  luce  oculo  inermi  jam 
conspici  potest.  In  Asturia  non  rari  sunt  homines  , 
qui  haec  animalcula  valde  dextre  extrahere  sapi- 


unt.  Yitro  polito  illa  exponunt ,  in  quo  deambu¬ 
lant  28).” 

Nec  linpi aeus  ,  magnus  instaurator  totius  Histo¬ 
riae  naturalis ,  illam  hujus  insecti  illustrare  negle¬ 
xit  —  imo  hujusmodi  aetiologiae  adeo  indulsit  ,  ut  ve 
absurdae  veterum  opinioni  suffragatus  sit ,  scilicet  non 
solum  scabiem ,  sed  et  varios  alios  morbos ,  tam  acu¬ 
tos  ,  quam  diuturnos ,  ab  insectis  repetendos  esse. 
A'st  haec  theoria ,  quae  pathologiae  animatae  nomen 
adepta  est,  jure  merito  pro  tam  absono  ingenii  luxu¬ 
riantis  fructu  habita  est ,  ut  a  nemine  amplius  de¬ 
fenderetur  29).  Linnaeus  ,  anno  1757  ,  Disserta¬ 
tionem  scripsit  de  insecto  scabiei ,  quod  primum 
nomine  Acari  humani  subcutanei ,  tum  A.  sca¬ 
biei  et  denique  A.  exulcerantis  distinxit  30). 
ille  probabiliter  hunc  in  finem  modo  usus  sit  iconi¬ 
bus  a  bonomo  traditis,  perperam  tamen  ipsi  impu¬ 
taverunt  DE  GEER  ,  GALES  ,  RASPAIL  etC. ,  Uti  hl3j!r 
auctoris  translator  Germanicus  recte  animadverti*  i 

28)  Rdcherches  Medicales  sur  les  Asturies ,  1762. 

29)  Refutavit  illam  Doct.  jaeger,  Specileg.  de  Patliologia  an  :aia 
Gott.  1775. 

30)  Exanthemata  viva ,  Ups.  1757.  Vid.  etiam  Amoenit  Acad. 
Vol.  III,  p.  333  et  Vol.  V  .  p.  95. 

31)  Raspail’s  Naturgeschichte  des  lnsekts  der  Kratze ,  ilhers, 
Prof.  kunze  ,  s.  3. 


illum  utrumque  insectum  scabiei  et  casei  seu  fari¬ 
nae  (nam  sunt  eadem)  ,  quod  BONOMO  eadem 
tabula  aeque  vitiose  delineaverat ,  pro  varietatibus 
ejusdem  speciei  habuisse  et  conjunxisse.  Linnaeus 
quippe  ita  se  exprimit  32).  » In  scabie  ferina 

» acari  aegrius  inveniuntur ,  exemtos  vero  aliam 
» esse  speciem  (Acarum  exulcerantem)  et  pedibus 
» 4  posticis  ,  corpore  duplo  longioribus  distinctos , 
»  oculis  armatis  evidentissime  comprehendimus  et  sic 
»  non  est,  quod  de  causa  hujus  quidam  dubitet.5’  Sic 
etiam  alio  loco  scripsit  33)  :  »  multis  morbis,  uti  sca¬ 
biei  ,  dysenteriae ,  tineae ,  phthisi  talibusque  pecu¬ 
liares  Acarorum  species  adscribi  et  porro:  »  atta¬ 
men  differentiam  dari  inter  Acaros  casei ,  farinae  ali— 
osque.”  Auctor  Diarii  London  3Iedical  Journal 
suspicatur,  confusionem,  quae  hac  de  re  in  linnaei 
operibus  adesse  videtur  ,  ab  opinione  originem  duxis¬ 
se  ,  quam  ille  fovisset ,  de  duplici  scabiei  specie.  A 
scabie  enim  ,  quam  ab  Acaro  sirone  sive  Acaro  fari¬ 
nae  oriri  autumat,  cum  dicat;  scabiem  excitari  apud 
infantes  in  inguine  et  sub  axilla ,  si  nutrices  illas 
partes,  intertrigine  affectas,  furina  conspergant,  in 


32)  Dissett.  cit.  p.  37. 

33)  System .  Nat,  Edit,  mulleri  ,  Norimb.  1775,  p.  105. 


qua  Acari  adsunt  ;  — -  linnaeus  distinguit  scabiem 
ferinam  seu  contagiosam  inveteratam  et  hanc  ab 
alia  specie  Acari  gigni  credit ,  quam  ,  uti  solet  , 
accurate  descripsit ,  in  Fauna  Suecica  34)  ,  et  sine 
dubio  pro  vero  habet  scabiei  insecto.  Hunc  Aca- 
rum  linnaeus  nusquam  confundit  cum  Acaro  siro- 
ne ,  sed  distincte  pro  diversa  habet  specie  ,  et  de 
hoc  in  suo  Systemate  Naturae  dicit :  Acarus  ex¬ 
ulcerans  habitat  in  scabie  ferina.  —  Ex  hisce  ita¬ 
que  sequi  videtur,  linnaeuji  cum  veteribus  duas 
posuisse  formas  scabiei ,  nempe  leniorem  et  gravio¬ 
rem  ,  quam  ferinam  per  excellentiam  nominavit ; 
et  porro  insectum  scabiei  omnino  cognovisse  et  recte 
distinxisse,  quamvis,  quod  non  negandum  est,  hic— 
ce  Naturae  scrutator  eximius  animalia  insecta  magis 
oculis  inermibus,  quam  armatis  indagaverit  35). 


34)  Sic  :  „  Minimus  ,  magnitudine  vix  lentis ,  subrotundus ,  capite 
„  vix  conspicuo  ,  ore  ut  et  pedibus  rufis  seu  testaceis.  Abdomen  ova- 

tum ,  aquei  coloris ;  in  dorso  duplici  lined  lunari ,  seu  pari  linearum 
„  fuscarum  recurvatarum  notatus.  —  Habitat  sub  cute  hominis ,  sca- 
,,  biem  caussans.  Ubi  vesiculam  excitavit ,  parum  recedit ,  corporis 
„  rugas  secutus ;  quiescit  iterum  et  titillationem  excitat.  Nudis  oculis 
,,5ub  cuticuld  delitescens  observatur  ab  adsueto.  Acu  facile  eximi- 
5,  tur;  ungui  impositus ,  vix  movetur ;  si  vero  oris  calido  halitu  af- 
„  fletur,  agile  in  ungue  cursitat.”  Fauna  Suecica ,  Lugd.  Bat. ,  8vo  , 
no.  1194  ,  p.  347. 

35)  Vid.  rittkr  I.  c.  p.  559  s. 

Erud  iliss.  Enlomologus  de  geer  hanc  differentiam 
inter  Acarum  farinae  seu  casei  et  Acari  scabiei  probe 
animadvertit  et  ad  naturam  delineatas  utriusque  in¬ 
secti  effigies  et  descriptionem  cum  characteribus  spe¬ 
cificis  praebuit  36).  Exacte  indicat,  Acarum  scabiei 
nullas  antennas  ,  sed  duo  brachiola  articulata  habe¬ 
re  ,  quae  cum  brachiis  aranearum  conveniunt ,  nul¬ 
lis  etiam  antennis  instructarum;  dum  sCHaFEit37) 
illa  antennas  pediformes  articulatas  et  linnaeus  ten- 
tacula  nominat.  De  geer  primus  quoque  fuit ,  qui 
quaestionem  de  numero  pedum  diverso  solvit ,  quam¬ 
quam  ipsi  honos  hujus  inventi  non  sit  proprius,  cum 
leeuwenhoek  (1.  1.)  jamdudum  illud  sciret.'  Bono- 
mo  scilicet  perhibet ,  Acarum  scabiei  habere  6  pe¬ 
des  ,  alii  etiam  Acaros  farinae  6  pedibus  instructos 


36)  Mdmoires  pour  servir  ct  V  histoire  des  Insectes  ,  Stockholm  , 
1778  ,  T.  VII,  p.  92,  pl.  5  :  „  Dans  les  ulceres  produics  par  la  gale 
,,  sur  les  maius  et  les  autres  parties  du  corps  humain ,  on  trouve  de 
,,  tr£s  pctits  insectes  du  genre  des  mittes  et  qui  n’ ont  pas  dtd  incon- 
„  nus  aux  naturalistes.  Ces  mittes  sont  m£me  la  cause  de  cette  vi- 
,,  laine  maladie  ....  La  mitte ,  6tde  de  dessous  1’  dpiderme ,  ne  se 
„  donne  d’  abord  aucun  mouvement ,  mais  peu  a  peu  elle  commence 
„  a  rdmuer  les  pattes  et  a  se  mouvoir ,  quoique  assez  lentement.” 
Hisce  characteribus  specificis  illum  Acarum  definit :  „  Acarus  sca- 
„  biei;  subrotundus,  albus;  pedibus  rufescentibus  brevibus ,  posticis 
„  quatuor  setd  longissima ;  plantis  quatuor  anticis  fistulatis  capitulo  ter- 
„  minatis.” 

37)  Elementa  Entomologiae ,  1766,  4to  ,  T.  14. 


delineaverunt  ;  goze  38)  contra  memorat ,  se  inter 
Acaros  farinae  nonnullos  6  ,  Acaros  vero  casei  sem- 
per  8  pedibus  praeditos  vidisse.  De  geer  jam 
docuit,  Acaros  scabiei  juniores,  uti  alios,  modo 
6  pollere  pedibus  ,  quarto  pare  dein  accrescente.  — 
Pallas  39)  ,  ut  id  addam ,  Acarum  scabiei  ,  forte 
ne  linnaeo  contradicere  videretur,  vocavit:  »  Aca¬ 
rum  scabiei ,  Acaro  ferinae  consanguineum.” 

Interea  cum  Enlomologi  hoc  insectum  illustra¬ 
rent  et  cum  hisce  nonnulli  etiam  Medici ,  uti  prin- 
gle  40) ,  rosenstein  41)  ,  illud  pro  causa  scabiei  ag¬ 
noscerent,  plures  tamen  id  magis  minusve  negabant, 
uti  saijvages  42),  qui  raro  scabiem  ab  Acaro  gigni 
credit  et  talem ,  seu  peculiarem  speciem ,  scabiem 
vermicularem  nominavit;  LORRY43),  Auctor  articuli 
de  scabie  in  Encyclopedia  gallica ,  murray  44) , 

38)  Abhandlungen  aus  der  Insectologie ,  s.  333* 

39)  Biss.  de  infestis  viventibus ,  1760,  p.  2. 

40)  On  Diseases  of  the  Army  ,  P.  III ,  Ch.  5. 

41)  Anweis.  zur  kenntniss.  u.  kur  der  Kinderkrankh. ,  Gott.  1781. 

42)  Nosologie  Mdthod .,  Amst.  1768,  spec.  II. 

43)  De  morbis  cutaneis ,  Par.  1777?  P-  581. 

44)  Opuscula  ,  Gott.  1786;  Obs.  de  Vermibus  in  lepra  obviis ,  no. 
ac,  p.  358  ct  seq. :  „In  scabie  acaros  repertos  fuisse ,  nemo  qui 
„  Linnaeum  hujus  rei  testem  esse  novit ,  in  dubium  revocabit.  Quam- 
„  do  vero  inquiritur  an  mali  hujus  causa  sint ,  mihi  probabile  videtur 
,,  quod  ,  antequam  exanthemata'  in  cute  erumpant,  corruptela  quaedam 
„  humorum  vel  labes  solidorum,  saltem  in  superficie  corporis,  scmper 


SCHMUCKER  45),  BALDINGER  46),  CRELL47),  JAEGER  48) 

aliique  ,  qui  insecla  frustra  inquisivisse  perhibent. 

Jam  in  fine  hujus  aevi  (1786)  Doct.  J.  E.  avich- 
mann  Illustr.  Medicus  Hanoverensis  de  industria 
scripsit  opus ,  ad  aetiologiam  scabiei  ab  Acaris  pro¬ 
bandam  49)  ,  quos  in  illa  ,  ast  solum  in  pustulis 
recentibus  offendi  confirmavit.  Observationes  suas 
communicavit  cum  mox  allato  naturae  scrutatore 
Exercit.  goze  ,  qui  hasce  comprobavit  ,  imo  ipsius 


„  praecedat ;  quae ,  si  ad  certum  terminum  pervenit ,  acaros  in  caseo  , 
,,  sive  in  farina  latentes  (nam  ejusdem  speciei  sunt)  allicit ,  ut  in  cute 
„  nidum  quaerant ,  vel  iisdem  aditum  faciliorem  parat.  Ingressis  au- 
„  tem  istis  cutem,  rosione  sua  et  excretis  liquidis  malum  eos  pejus 
„  reddere  existimo.  Observamus  etiam  muscas  naturae  instinctu  eo 
„modo  carnem  invadere  quae  jam  putrescere  incipit.  Sic  vermes 
„  qui  in  intestinis  nidulantur*  non  alias  quam  quibus  peculiaris  ad  eos 
,,  recipiendos  corporis  constitutio  est,  vexant  ....  Accedit  quod  qui- 
„  dam  inter  scabiosos  versantes  nec  admodum  solerter  contactum  vi¬ 
tantes,  immunes  tamen  ab  infectione  persistant.”  Videmus  ex  hisce, 
quomodo  murray,  etiam  a linnaeo  in  errorem  ductus,  Acarum  scabiei 
cum  A.  farinae  seu  casei  confuderit  et  hoc  errore  alterum  errorem 
fundaverit. 

45)  Medizin.  u.  Chirurg.  Wahrnemungen ,  B.  III,  s.  24. 

46)  In  Programmate ,  exanthemata  non  oriri  e  vermibus ,  etiam  in 
grUner  Diss.  sel.  Jeniens. 

47)  Contagium  vivum. 

48)  Diss.  cit.  p.  59  seq. 

49)  Aetiologie  der  Krdtze  etc.  Hann.  1786.  Edit,  aa  1791.  Trans¬ 
latum  est  opus  in  Esprit  des Journaux ,  1787,  Maip.  353,  sub  titulo: 
„Ddcouvert  du  Nordf'  porro  recensitum  in  London  Medie.  Journ , 
1788,  Vol.  IX,  P.  I,  p.  28  aliisque  locis. 

insecti  ovula  in  pure  scabiei  ,  quod  wichmann  cum 
Acaris  inventis  ei  miserat  ,  detexisse  autumavit. 
"W  ichmann  porro  Acarum  exulcerantem  L. ,  pro  quo 
nomine  illud  Acari  humani  proposuit  ,  descripsit  et 
delineavit  et  ,  similibus  satis  argumentis  ac  bonomo 
suffultus ,  pro  causa  scabiei  agnovit  ,  scilicet  ob  fa¬ 
cilem  contagionem ,  pruritum  et  exanthema  calore 
auctum  ,  contrarium  effectum  frigoris  (cum  illud  Aca¬ 
ris  faveret ,  hoc  noceret)  ,  ob  sanationem  remediis 
externis  etc.  Non  parum  hoc  opus  nactum  est  cele¬ 
britatis  per  totam  Europam  ,  adeo  ut  non  solum  in 
Germania ,  sed  etiam  extra  multum  legeretur  et 
recenseretur  et  plurimis  ansam  dederit  dissertati¬ 
onibus  et  disputationibus.  Dubia  contra  wich¬ 
manni  theoriam  moverunt  jonas  ,  volckmann  ,  le¬ 
vi,  HART3IANN,  SELLE ,  GROSSMANN,  SAGER ,  WEISE  , 
STOLL  ,  SCHERB,  stark  ,  bach  ,  etc.,  dum  ,  praeter 
auctorem  ipsum  in  altera  sui  operis  editione  (1791)  , 
amstein  ,  guldener  von  lobes  aliique  eam  de¬ 
fenderunt  50).  Entomologi  vel  principes  jam  vero 

50)  J.  chr.  jonas  ,  Dissert.  Inaug.  sistens  quaedam  dubia  circa 
aetiologiam  Wichmannianam  scabiei ,  Ha!l.  1787.  C.  a.  volckmann y 
Quaestiones  Med.  super  Illustris  Wichmanni  Aetiologia  scabiei , 
Praes,  p.  j.  hartmanno  ,  Traj.  ad  Viadr.  1787.  J.  i.evi,  Dissert.de 
varia  scabiei  indole ,  Gott.  1790.  Hartmann  ,  Dissert.  sistens  quaes¬ 
tiones  super  Wichmanni  aetiologia  scabiei ,  4C0  ,  Francof.  1789.  Sel~ 

ftequaquairi  dubitaverunt,  insecto  scabiei  locum  ce¬ 
dendum  esse  in  suis  systematibus  et  tribuendam  cau¬ 
sam  scabiei,  uti  Fabricius,  qui,  inter  alia  argumenta, 
ex  analogia  cum  gallis  plantarum  illud  concludit  51)  , 
et  Erud.  latreille  ,  Acad.  Paris,  adscriptus ,  qui 
Acarum  scabiei  ad  novum  a  se  stabilitum  genus  Sar - 
copten  retulit  et  Sarcopten  hominis  nominavit 52). 

Ceterum  hoc  insectum  ,  quod  adeo  primum  in 
Italia  et  dein  in  Germania  eruditos  occupavit ,  inda  - 
gare  neglexerunt  in  Gallia,  sive  fortuna,  sive  dex- 


le  ,  Neue  Beytrage  zur  Natur -  und  Arznehvissenschaft ,  T.  III ,  s. 
126.  Conf.  Allg.  Deutsche  Biblioth. ,  B.  73  et  74,  1787,  St.  a,  s. 
351.  Gdttingsche  Anzeigen ,  1786,  St.  91  ,  et  1790,  St.  87.  J  enai- 
sche  Allgemeine  Liter aturzeitung ,  1786,  St.  147.  Tode,  Arznei • 
kundige  Annal .,  Heft  5.  Grossmann  ,  in  baldinger’s  Neue  Maga - 
zin ,  B,  XI,  s.  484.  Sager,  ibid. ,  B.  XI,  St.  4.  Weise  ,  ibici. ,  B. 
XVII,  p.  549.  Amstein,  Beytrag  zur  Erorier.  der  IVichmannischen 
Theorie  von  der  Krdtze ,  in  Museum  der  Heilktinde ,  B.  II.  p.  20. 
Sciierb  sen. ,  uber  Dr.  amstein’s  Beytrag  zur  Milbentheorie  der 
Krdtze ,  ibid.  B.  II,  p.  53-  Amstein,  uber  Dr.  sciierb’s  Einwen- 
dungen  gegen  die  Milbentheorie  von  der  Krdtze ,  Ibid.  p.  6 1.  A. 
mieg  ,  Gtdanken  uber  die  IVichmannische  Krdtzentheorie ,  Ibid.  p. 
267.  Stoll  ,  Vorles.  Wien.  1788.  Stark  ,  Handb.  zu  Erkenn.  inner  e 
Krankh.  d.  Mensch.  Th.I,  p.  603—606,  Jcna  1799.  Bach,  Grund- 
ziige  zu  einer  Pathologie  der  ansteckende  Krankh  e  it ,  §  16.  E.  v.  gul- 
dener  von  lobes  ,  Beobacht.  iiber  d .  Krdtze ,  2te  Aufl.  Prag.  1795. 

51)  „  Causam ,  ncc  symptoma  morbi  esse  evincunt  observata  cum 
„  Gallis  analogia,  contagium,  cura.”  Entomologia  systematica  ,  Brunsv. 

1 805  ,  p.  358. 

52)  P.  a.  latreille,  Genera  Crustaceornm  et  Insectorum ,  Par. 

1806  ,  T.  I ,  p.  151 ,  15- 

teri tas  observatoribus  ibi  non  faveret ,  sive  aliud  quid 
obstaret  ;  donec  postquam  res  jam  fere  oblivioni 
tradi  inciperet  et  ipsum  insectum  quaerentium  ocu¬ 
los  effugere  videretur ,  de  improviso  illud  se  rursus 
detexisse  declararet  anno  1812  Med.  studiosus  j.  c. 
gales  ,  cum,  Pharmaceutici  vices  gerens  in  Nosocomio 
Parisiensi  /St.  Louis ,  ibi  sub  auspiciis  hujus  Hospitii 
medici  Clar.  alibert,  de  scabie  observationes  et  ex¬ 
perimenta  institueret,  quorum  summam  dein  in  Disser¬ 
tatione  publici  juris  fecit  53).  Gales  insectum  a  se 
inventum  in  pustulis  scabiei  monstravit,  testibus  et 
applaudentibus  Yiris  celeberrimis  Instituti  Scientia¬ 
rum  et  Facultatis  medicae  Paris.  ,  uti  leroux, 

BOSC  ,  OLIVIER  ,  LATREILLE  ,  DUMERIL  ,  DEYEUX ,  PEL- 
LETAN  ,  THILLAYE  ,  DESORMEAUX  ,  RICHERAND  ,  ALI— 


53)  Essay  sur  le  diagnostic  de  la  Gale  ,  sur  ses  catises  et  sur  les  coii - 
seqnences  mddicales  practiques  a  ddduire  sur  les  vraies  notions  de  cette 
maladie ,  Par.  1812.  GaiJis,  notante  raspail  (Op.  cit.  p.  11),  hanc  ma¬ 
teriem  pro  argumento  Dissertationis  elcxisse  per  jocum  dicitur ,  ob  sui 
nominis  similitudinem  cum  nomine  morbi ,  seu  voce  Gdle.  Ante  Gal^s 
Doct.  m.  ranque  originem  scabiei  ab  insecto  defendit,  sed  hoc  non  pro 
ISarcopte,  verum  pro  Pediculo  habendum  esse  asseruit  et  hinc  remedium 
antipsoricum  omnium  optimum  ventilavit  decoctum  sem.  Staphisagriae 
cum  opio.  Cum  mox  vero  hanc  opinionem  erroneam  agnoverint  et 
ipsum  remedium  non  probabile  ,  oleum  et  operam  perdidit  auctor^ 
Vid.  ipsius  Mdmoire  et  observations  cliniques  sur  uri  nouveau  proeddd 
pour  la  guirison  de  la  Gale ,  Par.  18 11.  Conf.  judicium  hujus  opus¬ 
culi  in  Dissert.  Doct.  gal^s,  p.  44  cx  in  Dict.  de  Scienc .  Rlddic.  ,  T» 
XVII ,  p.  117. 

bert  ,  1>E  laporte  ,  inprimis  Clar.  dubois  ,  qui  pri¬ 
mus  ipsum  hunc  morbum  indagare  admonuerat.  Se¬ 
quenti  modo  insectum  extrahebat  et  examinabat.  Ope 
acuminis  lanceolae  exprimebat  serum  ex  pustula  et 
illud ,  in  vitro  horologii  exigua  aquae  tepidae 
(24°  C.)  quantitate  dilutum  (cum  in  aqua  frigida  non 
tam  cito  animalculum  se  moveat,  uti  linnaeus  et  de 
geer  jam  observaverant)  ,  sub  microscopio  visui  ex¬ 
posuit.  Aeque  ac  bonomo  et  wichmann  ,  gales  ob¬ 
servavit  ,  Sarcopten  inprimis  inveniri  in  pustulis 
recentissimis ,  minimis ,  cum  serum  adhuc  pelluci¬ 
dum  contineant  et  pruritum  acutiorem  excitent.  Vi¬ 
detur  nimirum  insectum  evitare  pustulas  purulentas , 
unde  illud  non  in  omnibus  scabiosis,  nec  omnibus  pus¬ 
tulis  a  se  perlustratis,  sed  potius  paucioribus  detexit. 
Attamen  pluries  in  pustulis  purulentis  etiam  offendit 
insectum ,  imo  in  crustis  inde  obortis  ,  si  adhuc  hu- 
midae  sint.  Hae  crustae  in  pulverem  redactae  refer¬ 
rent  saepissime  formam  acervuli  reliquiarum  insecto¬ 
rum.  Ita  plures  quam  300  sarcoptes  observavisse 
testatur ,  omnes  ejusdem  formae ,  magnitudine  vero 
et  pedum  numero  diversas ,  cum  alii  haberent  sex  , 
alii  octo  pedes,  quae  differentia,  uti  jam  constabat, 
pendet  a  minori  majorive  insecti  incremento.  Uni¬ 
cum  insectum  offendit  novem  pedibus  instructum,  et 


hoc  pro  monstro  habet.  Etsi  sexum  distinguere  non 
potuerit,  tamen  aderant,  quae  ventrem  magis  tumidum 
offerebant,  quam  alia.  Illa  pro  feminis  habebat,  eo 
magis  ,  quia  non  raro  sub  setis ,  quae  parti  corporis 
posticae  adhaerent ,  corpuscula  ovoidea  et  pellucida  , 
forsan  ovula  ,  conspexerit. 

Insectum ,  quod  gales  detexit  et  delineare  cu¬ 
ravit  ,  non  exacte  convenit ,  uti  ipse  fatetur ,  cum 
illo,  quod  bonomo,  ittmuller  et  de  geer  depinxe¬ 
runt  ,  sed  omnino  cum  Acaro  farinae ,  a  de  geer  de¬ 
picto  ;  ab  hoc  tamen  revera  differre  ,  probarent  sua 
experimenta  de  insitione,  cum  utroque  instituta;  qua¬ 
re  gales  differentiam  inter  iconem  suam  et  illas  alio¬ 
rum  explicare  mavult ,  ponendo  plures  species  insecti 
scabiei.  Acarus  enim  farinae  cuti  humanae  imposi¬ 
tus  ,  illam  non  penetrat ,  uti  quidem  cum  Sarcopte 
locum  habet ,  imo  ita  ut  scabiem  produceret ,  quem¬ 
admodum  ipse  secum  expertus  esset.  Gales,  antequam 
cubitum  ibat ,  dorso  manus  ,  paullulum  calefacto , 
plures  Sarcoptes  vivos  sibi  applicuit  et  hosce  texit 
vitro  horologii  imposito.  Tribus  horis  praeterlapsis 
expergefactus ,  ibi  titillationem  levem  salis  gratam  sen¬ 
sit  ;  mane  pruritum  insignem ,  et  jam  tres  pustulae 
miliares  parvae,  characterem  distinctum  scabiei  mon- 
trantes  ,  aderant,  quibus  vero  mox  se  liberavit,  ulce- 

ratione  levi  relicta  ,  quam  bosc  ,  olivier  ,  dumeril  , 
latreille  et  richerand  quoque  naturae  et  originis 
psoricae  esse  agnoverunt.  Tres  infantes  ,  narrante 
fournier  ,  eodem  modo  dein  insiti ,  scabie  mox  cor¬ 
ripiebantur  et  contactu  cum  tribus  aliis  sanis  morbum 
communicaverunt,  omnesque  examinati  sunt  a  Medi¬ 
cis,  quotquot  aderant,  celeberrimis  ex  Gallia.  Coram 
hisce  gales  ,  postquam  insitionem  perfecerat  ,  prae¬ 
sentibus  Doct.  duchanois  ,  Nosocomiorum  adminis¬ 
tratore  et  pluribus  Medicis  insignibus  ,  Sarcoptes  ex 
pustulis  infantum  extraxit.  —  ilisce  aliisque  experi¬ 
mentis  gales  Sarcoptem  omnino  causam  scabiei  esse 
probavisse  contendit ,  quod  confirmaret  facilis  omnium 
ipsius  symptomatum  per  hanc  explicatio  54). 


54)  Vid. ,  praeter  Dissertationem  Doct.  gal6s  ,  Articulus  de  scabie 
in  Dict.  des  Sciences  tnddic . ,  T.  XVII,  p.  177,  Auctore  Doct.  four¬ 
nier,  qui  hasce  observationes,  vel  a  se  repetitas,  et  conclusionem 
hisce  stabilitam  de  causa  scabiei  ample  exposuit  et  insigni  praeconio 
approbavit ,  additis  iconibus  Sarcoptis  adulti  et  juniorum  ,  a  gal6s 
secum  communicatis ,  una  cum  iconibus  Sarcoptum  ovis ,  felis  et  equi , 
quas  ab  Erud.  bosc  acceperat  ,  qui  ,  uti  et  huzard  ,  latreille  , 
geoffroy  de  saint  hilaire  ,  dum^ril  et  walz  ,  Acaros  accuratius 
indagarunt ,  quos  apud  animalia  scabie  affecta  invenerunt ,  et  non¬ 
nulli  horum  etiam  pro  hujus  mali  causa  habuerunt.  —  Observationes  ga- 
lis  etiam  probavisse  videtur  paulet,  N otice  sur  V insecte  qui  pro- 
duit  la  Gale  etc.,  in  Bull .  des  scienc.  mdd.  T.  VI,  p.  191.  —  Gal6s 
porro  sulphur  scabiei  remedium  habuit  specificum  ,  utpote  A  caris  in¬ 
festissimum  ,  inprimis  si  sub  vaporum  forma  adhibeatur.  Id  ulterius 
exposuit  in  MJmoire  et  rapports  sur  les  fumigations  sulfureuses  ap- 


35 


De  rei  veritate ,  testimoniis  tot  tantorumque 
Virorum  probata,  jam  nemo  amplius  dubium  fovebat. 
Mox  in  libris  Entomologicis  et  in  ipso  opere  Cl.  ali- 
bert  de  morbis  cutaneis  icones  insecti ,  a  gales 
datae  ,  tanquam  verae  insecti  scabiei  effigies  divulga¬ 
bantur.  Ita  LATREILLE  hasce  pro  talibus  habere  non 
haesitavit  et  tantum  abest ,  ut  Cl.  lamarck  55)  hac 
de  re  dubitaret ,  quin  potius  differentiam  inter  ico¬ 
nem  ,  a  gales  ,  et  illam  a  de  geer  exhibitam  ,  simi¬ 
liter  ac  ille  explicare  maluerit ,  sententiam  pronunci- 
ando,  scabiem  forsam  duas  species  insectorum  prae¬ 
bere. 

Quamquam  itaque  plurimi  Viri  ,  eruditione  et 
auctoritate  pereximii  ,  fidem  haberent  observationibus 
Doct.  gales  ipsiusque  opinionem  approbarent  de  in¬ 
secto  scabiei,  tamquam  unica  hujus  exanthematis  cau¬ 
sa,  alii  tamen  incassum  tentaverunt ,  Acaros  inserere, 
quin  ex  pustulis  scabie  laborantium  extricare  ,  et  ideo 
non  solum  talem  Acarorum  efficaciam  ,  sed  etiam  prae¬ 
sentiam  in  dubium  revocaverunt.  Bonnet  56)  Acaros, 

pliqudes  au  tr alternent  des  ajfections  cutandes  etc.  Paris  1816  ,  et 
laudatorem  inter  exteros  nactus  est  Doct.  bremer  ,  in  horn’s  Archiy . 
fur  Med.  Erfakr . ,  1816,  Miirz ,  April ,  s.  226  fF. 

55)  Animaux  sarts  Vertbbres ,  T.  V,  p.  5 7- 

56)  Dissert.  de  la  Gale ,  Par.  1815. 

3* 


36 


rugis  digitorum  interpositos,  quidem  pustulas  parvas, 
sed  non  veram  scabiem  produxisse  affirmat ,  dum 
biktt  ,  mouronval  cum  aliis  discipulis  DoCt.  LUGOL  , 
ei  raijer  ,  asselin  etc.  frustra  quaesiverunt  insec¬ 
tum.  Mouronval  simul  scabiem  inserere  ope  seri , 
in  vesiculis  contenti ,  non  contigit  57).  Praeter  hosce 
Medicos  Parisienses ,  alii  in  Italia  ,  inter  quos  bian- 
CHETTi  58)  ,  non  meliori  successu  insectum  investiga¬ 
verunt  illudque  idcirco  negaveiunt.  Biett  opinatur, 
phthiriasin  cum  scabie  confudisse  observatores  et  ca¬ 
sum  a  morgagni  adductum  ad  hanc  etiam  esse  refe¬ 
rendum  ,  et  J.  green  Acaros  scabiei  quoque  pro  pe¬ 
diculis,  aut  Acaris  casei  aberratis  (aeque  ac  murray)  , 
habere  mavult  59).  Ipse  Doct.  lugol  ,  uti  alibert  , 
etiam  Medicus  in  Nosocomio  Sl.  Louis ,  publice 
praemium  (100  coronatorum  deus)  obtulit  discipulo  , 
oui  Acarum  scabiosorum  monstraret  60). 


57)  Recherches  et  Obseryations  sur  la  Gale ,  faite:  h  l'  Iid pital 
St.  Louis  pendant  les  anndes  1819 — 1820—1821  ,  Par.  1821.  Cf. 
hufel.  Journ. ,  B.  LVII ,  st.  III ,  s.  59. 

58)  C.  d.  bianchetti,  Riflessioni  sulla  pretesa  causa  viyente 
della  rogna  ,  in  Repertorio  die  Med.  Chir.  e  Chimica  Med.  Farm, 
di  Torino ,  1826,  Febbr.  p.  67,  Giugno  p.  252. 

59)  Vid.  w.  e.  buchner  ,  Geneeskundig  Ilandboek  enz.  D.  III , 
Amst.  1839,  bl.  61. 

60)  Lancette  Francaise ,  28  Jul.  1814. 


Ita  certamen  literarium  inter  utriusque  Medici 
discipulos  initum  est  ,  quod  Espertissimo  raspail 
occasionem  praebuit ,  utriusque  partis  argumenta 
ponderare ,  et  ope  lentium  a  se  inventarum  ,  ac¬ 
curatius  rem  investigare.  Etsi  vero  raspail  fere 
ducentas  pustulas  perscrutaretur ,  non  felicior  erat 
caeteris ;  insectum  non  detegere  potuit.  Dubitare 
tamen  de  insecti  praesentia  vetabant  testimonia  Vi¬ 
rorum  fide  dignissimorum  ,  qui  illud  viderant  et 
delineaverant  ;  attribuebat  potius  conatuum  irritorum 
causam  obstaculis  circumstantibus  fortuitis ,  sive  cli¬ 
mati  ,  sive  remediis ,  sive  imperitiae  ,  quae  vero  cum 
etiam  obstare  debuerint  observatori  galks  ,  quomodo 
(rogavit)  hicce  discipulus  toties  insectum  invenire  po¬ 
tuerit  ,  quod  tot  artis  magistri  frustra  quaesiverint  ? 
Ita  ratiocinatus  et  comparans  icones  veterum  aucto¬ 
rum  cum  illis  a  GALes  divulgatis ,  raspail  de  harum 
veritate  dubitare  incepit ,  imo  certior  reddebatur , 
has  esse  falsas ,  cum  illas  compararet  cum  figuris 
Acari  casei  sive  farinae  et  hisce  omnino  similes  re- 
periret.  Magis  magisque  sic  convincebatur ,  ga¬ 
lks  principis  urbis  Galliae  principes  eruditos  dece¬ 
pisse  et  pro  Sarcopte  hominis  Acarum  casei  satis  do¬ 
lose  demonstravisse.  Attamen  non  ilico  patefecit , 
qfuod  detexerat ,  sed  eadem  ac  galks  usus  est  fraude 

ad  convincendos  Yiros  ab  illo  deceptos.  Hunc  in 
finem  Chirurgus  meijnier  ,  qui  raspail  ,  materiem 
pustularum  scabiei  indaganti  ,  adstabat  et  illam  ipsi 
suppeditabat,  Doct.  lugol  declaravit,  se  insectum 
scabiei  rursus  detexisse  et  palam  ex  pustulis  extrac¬ 
turum  et  demonstraturum  esse.  Hoc  scopo  anno 
1829  (2  Sept.)  Medicorum  consessus  annunciaba- 
tur  et  habebatur.  Postquam  aquae ,  qua  materia 
serosa  ex  pustulis  in  vitro  concavo  diluebatur ,  pu¬ 
ritas  erat  demonstrata  ,  illud  vitrum  sub  microscopio 
ponebatur,  et  meijnier  distribuebat  fluidum  digiti 
ope  per  vitrum.  Hoc  facto ,  quicunque  per  mi- 
croscopium  intuebantur  ,  testati  sunt  ,  insectum  sca¬ 
biei  a  gales  demonstratum  rursus  inventum  et  prae¬ 
mium  a  lugol  propositum  reportatum  esse.  Hoc 
vero  negabant  raspail  et  meijnier  ,  fatentes ,  in¬ 
secta ,  quae  tot  viderant,  non  nisi  Acaros  casei  sive 
farinae  esse  ,  quos  meijnier  clam  liquori  addiderat , 
dum  illum  digito  miscuerat,  sub  cujus  ungue  Aca- 
ri  casei  latuerant. 

Non  levis  hinc  exorta  est  animorum  agitatio  , 
qua  durante  ,  raspail  suam  opinionem  de  Sarcopte 
hominis  palam  professus  est ,  concludens :  insectum 
a  gales  ostensum  non  esse  Acarum  scabiei ,  sed  ab 
altera  parte  hunc  tamen  minime  esse  negandum  et 


pro  labula  habendum  ,  quod  auctores  doctrina  el  fide 
insignes  hac  de  re  scripserant  et  depinxerant  61). 

Haec  adsertio  denuo  excitavit  Viros ,  qui  pro 
gales  militabant  ,  inter  quos  Hoct.  patrix  publica 
cum  Acaro  humano  annunciavit  et  instituit  pericu¬ 
la  ,  quae  vero  successu  caruerunt ,  ita  ut  nunc  cer¬ 
tius  quam  unquam  insecta  scabiei  pro  imaginationis 
prole  haberentur  et  nemo  se  amplius  cum  horum 
pervestigatione  occuparet  —  nisi  raspail  ,  qui ,  anno 
1831  Sarcopte  equi  detecto,  hinc  ex  analogia  con¬ 
cludit,  talem  in  homine  etiam  exstare  62). 

Ita  res  sese  habebat,  quando,  anno  1834,  Me¬ 
dicinae  studiosus  ex  insula  Corsica  natus ,  renucci 
nomine  ,  iterum  in  lucem  protulit  hoc  insectum  , 
quod  tantae  liti  inter  Viros  doctos  Parisienses  ansam 
dedisse  miratus  est.  Nimirum  in  sua  patria  ,  in  qua 
scabies  vel  endemice  viget,  hoc  animalculum  sub  no¬ 
mine  PedicellOy  inter  vulgum  notissimum  offenderat, 
adeo  ut  multae  mulieres  ibi  insigni  dexteritate  pol¬ 
leant  ,  illud  ope  acus  extrahendi.  Cum  a  fratre , 
ibi  praxin  exercente  ,  audivisset  ,  quamplurimos  auc- 


61)  Ann.  des  Scienc.  d ’  Observat.  T.  II,  No.  3,  p.  466,  1829. 

62)  Hunc  Acarum  equi  descripsit  et  exhibuit  in  Lancette  Frati - 
caise  13  Aout.  1831  ,  et  suo  opere  Nouveat:  Systtme  de  Chimie 
organique  etc.,  Par.  1833,  P-  508,  PI.  10,  Fig.  7,8,9. 

tores  hoc  insectum  negare ,  occasione  crebra  usus 
est  illud  inquirendi ,  quod  non  ,  nisi  post  repe¬ 
tita  tentamina  irrita  et  omni  adhibita  attentione  ad 
sedem  ,  quam  habitare  solet ,  investigandam  et  ipsum 
extrahendum  sibi  successit,  huic  inveniendi  difficultati 
et  inscitiae  tribuenti  ,  quare  toties  frustra  quaereba¬ 
tur  ,  quin  non  nisi  casu  fortuito  inveniebatur.  Ita 
jam  ab  anno  1815  ibi  cum  hac  re  se  occupavisse 
et  non  solum  Acaros  extraxisse  e  scabie ,  sed  illam 
quoque  pluries  ope  illorum  inseruisse  testatus  est.  iNec 
non  Parisias  ,  studiorum  perficiendorum  causa  ,  pro¬ 
fectus  mox  convincebatur  ,  saepe  dictum  insectum  tam 
hac  in  urbe,  quam  in  insula  Corsica  exstare.  Dum 
Doct.  alibert  ,  corona  studiosorum  numerosa  cinc¬ 
tus,  consilia  gratuita  aegris  daret  die  13  Aug.  1834, 
renucci  ,  sui  praeceptoris  dubiis  hac  de  re  63) 
excitatus ,  insectum  ex  pustulis  feminae  scabie  ad- 
fectae  eduxit  et  omnium  obtutui  exhibuit.  Hora 
praeterlapsa,  alterum  invenit  in  viro  scabiei  laborante, 
multis  discipulis  visum.  Die  20  Aug.  1834,  coram 
alibert  et  notabili  medicorum  et  studiosorum  mul¬ 
titudine  monstravit ,  quomodo  Acarus  inquirendus  et 
extrahendus  sit.  Kesidet  nempe  rarissime  in  vesicu- 

63)  Vici,  alibert  ,  Monographie  des  Dermatoses ,  T.  II ,  p.  557  » 
altera  editione  hujus  operis  tamen  denuo  omnino  vel  ipsi  aetiologiae 
scabiei  ex  Acari*  consensit  (p.  552)- 

iis  ipsis ,  sed  vulgo  in  cuniculo  ,  quem  insectum  ip¬ 
sum  verosimiliter  fodit  et  a  vesicula  ,  recto  aut  curvo 
tramite  1 — 3  lin.  longo,  decurrit.  In  hujus  cuniculi 
fine  si  appareat  punctulum  album  ,  id  insecti 
praesentiam  satis  certe  indicat.  Prope  hoc  punctu¬ 
lum  acus  cuniculo  intrudi  et  hujus  ope  epidermis 
disrumpi  debet ,  versus  illud  punctulum ,  sub  quo 
acu  ducta  ,  cum  epidermide  jam  insectum  vivum  et 
integrum  tollatur ,  quod  etiam  albiv  gras  ,  EMERV 
aliisque  successit  64). 


64)  Ita  accurate  ipse  renucci  in  nota  ,  qua  sui  inventi  Aeademiam 
scientiarum  Parisiensem  certiorem  reddidit ,  indicat  signa ,  quibus  in¬ 
sectum  detegi,  ct  modum,  quo  extrahi  possit:  „  On  examine  les 
vdsicules  d’un  galeux  recemment  affectd  (car  si  un  traitement  est 
commencd  depuis  quelques  jours,  ou  les  vesicules  ddehirdes  par  les 
ongles ,  comme  dans  les  gales  anciennes ,  1’  acarus  est  mort  ou  enlevd , 
ct  l’on  a  trds  peu  de  chances  d’en  rencontrer) ;  on  voit  alors  a  la 
base  des  vdsiculcs,  des  sillons  qui  se  dirigent  en  diffdrens  sens. 

Tantot  le  sillon  monte  vers  le  sommet  de  la  vdsicule ,  tantot  il  la 
contourne ,  tantdt ,  partant  de  sa  base  ,  il  se  prolonge  sur  la  peau  en- 
vironnante.  A  1’extremitd  du  sillon  la  plus  dloignde  de  la  vdsicule , 
on  trouve  d’ordinaire  un  point  blanc ,  visible  a  1’oeil  nu.  Ce  point 
blanc  oti  1’epiderme  est  ldgdrement  soulevd  ,  correspond  d  la  partie 
postdrieure  de  1’  insecte. 

Dans  les  pays  chauds ,  j’ai  mdme  pu  distinguer  la  tdte  qui  est  re- 
presentee  par  un  point  brunatre.  Toutes  les  fois  que  l’un  ou  1’autre 
de  ces  points ,  le  premier  surtout,  sont  visibles  4  1’extrdmitd  du  sil¬ 
lon  ,  il  est  &  peu  prds  certain  qu’on  trouve  1’  insecte.  Il  conyient  alors 
pour  1’extraire ,  de  percer  l’epiderme  &  1’aide  d’un  epingle  ou  d’une 
aiguille ,  &  une  demi-ligne  A  peu  prds  du  point  blanc ,  en  se  dirigeanr 
vers  celui-ci. 

On  ddehire  ainsi  l’dpiderme  avec  precaution  ,  on  renverse  les  peties 

lil  jam  incredulissimi  et  inprimis  Docl.  lugol 
convincerentur,  renucci  invocavit  auxilium  Expert. 
Raspail,  et  ambo  convenerunt ,  ut  examen  publicum 
haberetur  ad  diem  22  Aug.  1834  ,  in  Nosocomio  St. 
Louis.  l)oct.  emery  et  nonnulli  discipuli  in  gratiam 
renucci  insecta  plura  ex  vesiculis  scabiei  recentibus 
extraxerunt ,  quae  raspail  sub  microscopiis  omni¬ 
bus  spectanda  exposuit  et  cum  iconibus  a  de  geer 
exhibitis  prorsus  congruere  demonstravit.  —  Nullum 
jam  supererat  dubium  ,  Sarcoptem  hominis  exstare,  et 


lambeaux  de  chaque  cdte  du  silfon  ou  d’un  seul  ,  apr£s  quoi,  faisanc 
passer  la  pointe  de  1’aiguille  ou  de  1’epingle  au  dessous  du  point 
blanc ,  on  soul£ve  ainsi  1’insecte  qui  le  plus  souvenc  parait  avoir  la 
tdte  comme  rentree  sous  son  eorps,  et  qui  ,  pour  des  yeux  peu  ex¬ 
erces  k  le  reconnaitre,  pourrait  £tre  pris  au  premier  coup  d’oeil  pour 
un  grain  de  fecule  ,  ou  un  petit  lambeau  d’epiderme  qu’on  vient  de 
ddchirer.  La  seule  difficulte  de  cette  petite  op^ration  consiste  k  dvi- 
ter  de  tuer  ranimalcule  en  le  pergant  avec  raiguille ;  mais  avec  un 
peu  d’habitude,  on  £vite  presque  toujours  cet  accident.  Depose  sur 
1’ongle ,  Vaca  rus,  d’abord  immobile  comme  le  sont  la  plupart  des  in¬ 
sectes  qui  se  sentent  toucher ,  ne  tarde  pas  se  mouvoir  et  k  marcher 
avec  assez  de  rapidite  pour  qu’on  soit  obligd  de  le  maintenir  sur  cette 
surface  ,  de  peur  qu’il  ne  s’echappe.  Ses  formes  k  PoeiI  nu,  ne  sont 
pas  distineres.  Mais  au  microscope,  sa  configuradon  se  rapproche 
tout  k  fait  a  celle  de  la  tortue  ,  sauf  le  nombre  et  la  disposition  de 
ses  pattes  etc.  J’ajouterai  que  V  acarus  se  trouve  assez  souvent  en- 
core  k  la  base  de  la  v^sicule  ,  quelquefois  sur  les  cdtes ,  mais  tr£s  ra- 
rement  ou  presque  jamais  k  son  sommet  etc.  Vid.  Revue  Mddic.  sepe. 
1834,  p.  490,  et  icones  additas  Sarcopds  humani  et  insecti,  quod 
gal£s  delineaverat,  seu  Acari  casei.  Conf.  nota  ad  hasce  icones  in 
eodem  Diario,  Oct.  1834  >  P-  143- 

lugol  lubenter  fassus  est,  se  renucci  praemium  pro¬ 
missum  perdidisse  ;  dum  raspail  historiam  natura¬ 
lem  insecti  magis  illustravit,  eodem  anno  commenta¬ 
tione  jam  laudata  edita  ,  in  qua  illud  accurate  de¬ 
scripsit  ,  additis  et  comparatis  aliorum  observatorum, 
bonomo  ,  de  geer  ,  gales  iconibus ,  nec  non  Sarcop- 
tis  equi  65). 

Secundum  raspail,  insectum  oculo  inermi  visum, 
est  album;  qui  visu  acuto  gaudet,  in  parte  corpus¬ 
culi  nonnulla  punctula  brunneo  -  rubra  distinguere 
potest  et  ipsius  gressum  plano  colorato  persequi. 
Circiter  lineae  I  diametrum  habet.  Lente  simplici 
jam  singulas  corporis  partes ,  uti  pedes ,  rostrum 
etc.  observare  licet.  Sub  microscopio  visum  a  supe- 


65)  Effigies  Sarcoptis  hominis,  quae  exhibita  est  in  Journ.  des  comi, 
med.  15  Sept.  1834  et  secundum  quam  illa  facta  esse  videtur,  quae 
prostat  in  froriep’s  Notiz.  B.  XEIII ,  No.  1  ,  teste  raspail  ,  non  ac¬ 
curata  est.  Sua  descriptio  cum  icone  Sarcoptis  hominis  etiam  offen¬ 
ditur  in  schmidt’s  Jahrbiicher ,  1835,  V,  361;  dum  praeterea  con¬ 
cinnam  hujus  insecti  historiam  cum  figura  ejusdem  Auctoris  nobis 
tradidit  Vir  peritiss.  h.  a.  schreuder  ,  qui  Parisiis  anno  1834  tes¬ 
tis  fuit  certaminis  inter  eruditos  ibi  de  hac  quaestione  gesti,  in 
opere  suo :  Proeye  over  den  stacit  der  Geneeskundige  JVeten- 
schappen  in  Frankrijk ,  Rotterd.  1839,  bl.  156  en  vv.  —  Adnotan- 
dum  restat ,  praeter  raspail  ,  una  quoque  dug£s  Sarcopten  hominis  de¬ 
scripsisse,  sed  S.  scabiei  nominavisse  ( Annal.des  Scienc.  natur. ,  1834, 
Janv. ,  Mars),  dum  tandem  cloquet  hoc  nomen  rursus  in  illud  Chey- 
leti  scabiei  mutavit  QEncyclopadie  der  Mediz.  IFiss.  nach  dem  Dict. 
de  Mddic.  bearb.  von  meissner  u.  smidt  ,  Art.  Krdtsmilbe)  ;  praeva¬ 
luit  vero  primum  a  raspail  restitutum  nomen  5.  hominis. 


riore  parle  animalculum  complanatum  videtur ,  sed 
a  latere  visum  ,  tam  facie  superiore  ,  quam  inferiore  , 
convexam  refert  formam,  imo  in  dorso  protuberandam 
habet  et  series  punctulorum  pilis  brevibus  praedito¬ 
rum.  Pedes  anteriores  4  et  caput  inclinari  et  sic  sub 
corpore  abscondi  possunt  ,  ita  ut  infra  testam  ,  quae 
animal  circumdat ,  retracta  videantur  ,  testudinis 
adinstar.  Pedes  anteriores  'et  caput  tot  vaginis  sunt 
inserta ,  quae  speciem  thoracis  formant.  Caput  est 
simplex ,  purpurei  coloris  et  inclinatum  sub  rostro 
(sucoir) ,  nullis,  ut  raspail  videtur,  mandibulis  for¬ 
mato.  Acido  acetico  immisso  insecto  ,  ad  utramque 
partem  capitis  duas  vesiculas  pellucidas  observavit , 
oculos  simulantes.  Ad  nucham  duo  paria  punctorum , 
quodvis  pilis  instructum  ,  inveniuntur ,  caput  supe¬ 
rantia.  Huic  utrinque  adsunt  pedes  anteriores ,  con¬ 
stantes  ex  4  articulis  et  tarso  brevi  triangulari.  Quis¬ 
que  articulus  pilis  est  obsessus.  Posteriori  corporis 
parti  etiam  4  pedes  sunt  inserti ,  quorum  pili  cum  4 
pilis  ano  insitis ,  8  offerunt  setas  varia  longitudine 
exstantes.  Ceterum  pedes  postici ,  etsi  breviores , 
quam  antici ,  eodem  generatim  modo  sunt  confor¬ 
mati  ;  carent  tamen  ambulacro ,  uti  raspail  vocat 
apparatum  motui  inservientem.  Tota  animalculi  sub¬ 
stantia  est  dura  ,  ita  ut  difficulter  secari  et  acu  ,  si 

extrahatur  ,  laedi  possit.  Quamvis  pili  pedum  ante¬ 
riorum  antrorsum  vergant ,  illud  non  impedit ,  quo¬ 
minus  cutim  perfodiat,  cum  pedes  et  rostrum  inclina¬ 
re  queat  sub  testa.  Durae  praeterea  papillae ,  quae 
dorsum  insecti  rudem  efficiunt  et  postrorsum  ver¬ 
gunt,  regressum  impediunt;  juvat  etiam  hic  omnino 
involucri  durities  cornea.  —  Sequentem  dat  generis 
et  speciei ,  quibus  hoc  insectum  comprehenditur , 
definitionem  : 

Sarcoptes .  Corpus  subrotundum  utrinque  quasi 
compressum,  testudiniforme ,  albidum,  striatum,  su¬ 
pra  dorsum  papillis  rigidis  hirtum.  Pedes  octo , 
anteriores  circa  caput  dispositi  ,  et  quasi  palmati , 
4  postici  distantes ,  et  saltem  4  anteriores  ambula¬ 
cris  praediti. 

Sarcopies  hominis .  Pedibus  posticis  ventri  ad- 
fixis ,  multo  brevioribus ,  et  ambulacrorum  experti¬ 
bus  ,  ambulacro  simplici. 

Quod  ad  ipsam  quaestionem  attinet ,  num  Sar¬ 
coptes  hominis  sit  causa  scabiei ,  ut  id  decidatur , 
non  sine  circumspectione,  ulteriori  opus  esse  indagati¬ 
one  autumat  raspail.  Si  cuniculus  prope  quavis 
vesicula  offenderetur  ,  vel  absente  insecto ,  id  omnino 
probaret ,  vesiculam  esse  effectum  insecti  et  compa¬ 
randum  cum  gallis  (quibuscum  plures  jam  exan- 


thema  comparaverunt ,  simile  nomen  sermone  Gal¬ 
lico  ferens) ,  talibusque  excrescendis  ,  quae  in  plantis 
ab  insectis  ibi  nidulantibus  generantur.  Huic  opi¬ 
nioni  faveret  absentia  Sarcoptis  in  pustulis ,  indi¬ 
cio ,  hasce  non  nutrimento  inservire  insecto,  sed 
sua  ope  produci  ;  quod  multum  confirmaret  ob¬ 
servatio  ,  pustulam  semper  post  cuniculum  forma¬ 
ri  ,  etc. 

Gales  fraude  publica  erga  orbem  eruditum  ac¬ 
cusatus  se  non  palam  defendit ,  attamen  defenso¬ 
res  nactus  est  ,  inprimis  dumeril  ,  villermat  et 
MOREAU ,  affirmantes  coram  Academia  Parisiensi ,  se 
revera  A  carum  scabiei  a  gales  extractum  vidisse  et 
insitionem  ab  illo  ,  ope  hujus  insecti  factam  ,  veram 
scabiem  produxisse.  Dubium  contra  gales  motum  , 
illum  Sarcopten  methodo  ,  qua  extrahere  solebat 
insectum ,  non  invenire  potuisse ,  ita  solvere  tenta- 
verunt :  Vesiculam  scilicet  pellucidam  acumine  lan¬ 
ceolae  aperibat  et  hujus  ope  radebat  cutim  ambi¬ 
entem  et  vesiculae  fundum  ,  ita  ut  omne  ,  quod  in 
ea  continebatur ,  colligeret  et  vitro  concavo  depo¬ 
neret  ;  hoc  modo  Acarum  e  cuniculo  suo  exprimere 
potuit.  Gales  ipse  quidem  in  Thesi  sua  dixe¬ 
rat  ,  se  quandoque  insectum  invenisse  in  vesicu¬ 
lis  ,  sed  pluries  in  loco  propinquo ,  in  rugis  cu- 


47 


tis  digitorum ,  inprimis  vero  in  vesiculis  nascenti¬ 
bus  et ,  cum  maxime  nocte  pullulent ,  hoc  tem¬ 
pore  66).  Porro  in  memoriam  revocaverunt  experi¬ 
menta  ,  quae  gales  comparationis  gratia  de  insitione 
Acari  scabiei  et  Acari  farinae  sive  casei  instituit  ,  illa 
cum,  haec  non  successu  coronata;  imo  post  insitionem 
Acari  scabiei  apud  hypochondriacum  ,  qui  scabie 
repulsa  laborare  videbatur  et ,  ut  haec  elicere¬ 
tur ,  jam  frustra  scabiosi  indusio  linteo  fuerat  in¬ 
dutus,  non  soluin  scabiem  rediisse  ,  sed  etiam  aegrum 
convaluisse.  Quod  ad  errorem  iconis  attinet ,  hunc  , 
affirmante  gales  ,  ita  explicaverunt  ,  pictorem  Acarum 
scabiei  cum  Acaro  farinae  sive  casei ,  quem  una  de¬ 
pictu  acceperat,  confudisse,  et  sic  gales  aliosque 
iconem  hujus  Acari  pro  illa  veri  Acari  scabiei  ha¬ 
buisse  67).  —  Hac  tamen  rei  illustratione  minime 
tollere  potuerunt  suspicionem  ,  quam  gales  sibi  con¬ 
traxerat  ,  nec  silentio  suo  diminuit ,  sed  potius  auxit. 
Verum ,  si  suam  Dissertationem  ,  non  sine  probita¬ 
tis  specie  scriptam  ,  legamus  ,  forsain  aequius  est 


66)  Ut  partes  conciliaret  hipp.  cloquet  ,  opinionem  protulit ,  sibi 
probabilem  esse,  cluas  existere  species  Sarcoptis ,  quarum  altera,  jam 
ab  ettmullero  designata,  habitaret  cuniculos  et  altera  vesiculas. 

67)  Revue' Mddic. ,  1834  Scpt.  p.  105,  Nov.  p.  273  et  276.  Vide 
etiam  schmidt*s  Jahrb.  der  Medicin ,  1835,  VII,  372. 

credere ,  gales  non  de  industria  decipere  voluisse  , 
sed  potius  deceptum  esse. 

Ita  diu  haec  quaestio  Eruditos  Parisienses  oc¬ 
cupavit  et  crebris  disputationibus  in  Academia  me¬ 
dica  ansam  dedit.  Has  inprimis  resuscitaverant 
experimenta ,  quae  discipulus  Nosocomii  St.  Louis , 
nomine  albin  gras  ,  de  insitione  Acari  scabiei 
repetiit.  Ille  primum,  die  28  Aug.  1834,  duos  Aca- 
ros  vivos  brachio  sinistro  antico ,  eodem  modo  ac  ga¬ 
les,  sibi  inseruit,  sub  vitro  horologii,  linteis  empl. 
adhaes.  illinitis  applicato.  Apparatu  30  Aug.  ablato  , 
duo  conspiciebantur  cuniculi  parvi  \  lineam  longi  , 
et  ad  horum  extremitates  duo  puncta  alba  ,  Sarcop- 
ten  indicantia.  Apparatus  reponebatur  ,  sed  loco  vi¬ 
tri  concavi  linteum  sumebatur.  Sex  diebus  prae¬ 
terlapsis,  omnia  evanuerunt  puncta  et  cuniculi,  nec 
gras  aliquid  persentiit  durante  experimento ,  nisi 
pruritum  levem  ,  qui  ab  empl.  adhaes.  quidem  re¬ 
peti  posset.  —  In  altero  periculo,  1  Sept.  facto, 
simili  ratione  7  Sarcoptes  applicabantur.  Quatuor 
diebus  praeterlapsis,  4  aut  5  cuniculi  observabantur. 
Die  6  Sept.  duo  Sarcoptes  vivi  inde  eximebantur 
(coram  testibus)  ,  et  dein  reponebantur.  Die  12 
Sept.  Acarus  unus  vivus  adhuc  extrahebatur.  Tan¬ 
dem ,  sub  levi  pruritus  sensu,  vesiculae  obortae 

sunt  prope  cuniculos  die  16  Sept.  ,  characterem 
psoricum  offerentes  ;  in  nonnullis  serum  erat  turbi¬ 
dum.  Hae  vesiculae  non  observatae  sunt  sub  empl. 
adh.  nec  in  manibus  ,  sed  modo  sub  linteo,  Sarcop- 
tes  tegente  ,  ita  ut  hisce  et  non  emplastro  neque  con¬ 
tagioni  adscribi  possent.  —  Tertia  vice  repetiit  in¬ 
sitionem  in  digito  annulari ,  chirotheca  induto ,  ad 
retinendos  Sarcoptes ;  cum  hoc  experimentum  coram 
Academia  medica  monstraret ,  cuniculi  jam  appa¬ 
rebant.  —  Denique  duos  Acaros  brachii  flexurae  du¬ 
orum  aliorum  hominum  apposuit  ;  apud  unum  die 
quinta  3  4ve  vesiculae  aut  pustulae  prodierunt  , 
sub  pruritu  insigni ,  sed  scabendo  vesiculis  et  cunicu¬ 
lis  destructis  ,  non  secuta  est  scabies  ;  apud  alterum 
non  nisi  duo  sulci  cum  pruritus  sensu  apparuerunt. 

Sequens  est  observationum  et  periculorum ,  qui¬ 
bus  porro  operam  dedit ,  de  scabie  ejusque  insecto 
summa.  Suam  sedem  ita  describit.  Pustula  scabiei 
aperta  et  sero  effluxo  ,  in  centro  cavitas  exigua  ob¬ 
servatur  ,  quae  potius  elevatione  corii ,  quam  vera  ul¬ 
ceratione  formatur ,  cum  pustulae  scabiosae  nullam 
relinquant  cicatricem.  Interdum  se  observasse  putat, 
epidermidis  partem  ,  vesiculam  tegentis,  auferri  posse, 
absque  vesiculae  perforatione  ,  unde  sequeretur  ,  illam 
non  solum  epidermide  tumescente  ,  sed  etiam  involu- 
4 


cro  peculiari  cingi.  Si  accurate  pustulae  in  manibus 
et  pedibus  explorentur  ,  plures  recens  natae  in  apice 
aut  latere  punctulum  offerunt  ,  pulicis  morsui  exiguo 
simillimum  ,  sine  area  rubra.  Saepe  extenditur  hoc 
punctulum  in  semicirculum  et  insidet  maculae  parvae 
albidae.  Si  vesicula  exprimatur  per  hoc  punctulum  , 
aliquid  seri  effluit.  In  aliis  pustulis  majoribus ,  a 
punctulo  dicto  vestigium  cernitur  punctatum  ,  album 
aut  nigrum  ,  quod  nunc  ab  apice  ad  peripheriam ,  nunc 
veluti  filum  per  vesiculam  transit ,  sive  per  apicem 
decurrit ,  sive  non.  Punctulum  et  vestigium  pun¬ 
ctatum  in  epidermide  media  contineri  patet  ,  si  haec 
dematur  et  lente  examinetur.  Accuratius  perspectum 
vestigium  punctatum  primordium  videtur  cuniculi , 
nam  solis  luce  in  fine  vestigii,  opposito  punctulo,  et 
in  latere  vesiculae  exigua  macula  alba  cum  puncto 
fusco  videri  potest.  Hoc  loco  epidermide  elevata, 
Sarcoptes  absque  vesiculae  perforatione  extrahi  po¬ 
test  ,  nunc  ad  tertiam  modo  sui  voluminis  partem  ac¬ 
cretus.  Haec  insecti  sedes  observatores  in  errorem 
duxit ,  qui  in  vesiculis  ipsis  illud  quaerebant.  Om¬ 
nino  itaque  notatu  dignum  est ,  quod  Auctor  obser¬ 
vavit  ,  nullum  cuniculum  inter  et  vesiculam  esse 
commercium ,  non  nisi  fortuitum.  Nunquam  vidit 
duos  cuniculos  incipere  in  eadem  vesicula  ,  etsi  sae- 


pius  sese  decussent.  Neque  omnes  vesiculae  cunicu¬ 
lum  producunt.  Plerumque  Sarcoptes  cuniculum  ad 
1,2,  4  ,  6  lineas  ultra  vesiculam  primariam  perfo¬ 
dit  ,  per  varium  temporis  spatium.  Ita  Sarcoptes  si¬ 
bi  digito  applicatus  20  dies ,  alter  brachio  modo  3 
dies  impendit  ad  cuniculum  2  linearum  fodiendum. 
Praeter  vesiculam  primariam  saepe  in  decursu  cuni¬ 
culi  2  aut  3  aliae  vesiculae  secundariae  nascuntur  , 
quae  vero  non  cum  illa  communicantur.  Sarcoptes 
semper  in  cuniculi  fine  residet  et  nunquam  regredi¬ 
tur.  Indicatur  ibi  epidermidis  tumore  et  saepe  pun¬ 
ctulo  nigricante  ,  pedibus  anticis  et  rostro  formato. 
Saepe  cuniculus  a  Sarcopte  formari  videtur  absque 
vesiculis ,  quod  gras  ipsi  accidit ,  Sarcoptes  cuti  im¬ 
ponenti  ;  sulci  quidem  oriebantur ,  sed  vesiculae  mo¬ 
do  accedebant  et  minime  in  cuniculorum  decursu. 
Hi  cuniculi  saepe  tortuosi  sunt ,  aut  lineas  cutis  se¬ 
quuntur  ;  inveniuntur  in  manibus  ,  inprimis  facie 
dorsali ,  inter  digitos ,  interdum  in  pedibus ,  multo 
rarius ,  uti  ipse  Sarcoptes ,  in  axillis ,  brachiorum 
flexuris  etc.  Cuniculi  et  Sarcoptes  offenduntur  gene- 
ratim  in  omnibns  scabiosis ,  qui  nondum  curam  su¬ 
bierunt ,  non  in  aliis  exanthematibus.  Numerus  vero 
vesicularum  non  respondet  illi  cuniculorum.  Post 
varium  temporis  spatium,  Sarcoptes  adultus  eva- 


nescii,  nec  non  sensim  cuniculus.  —  Hisque  itaque 
demonstratis ,  Sarcopten  considerat  pro  causa  vera 
scabiei  ,  ita  ut  vehat  sibi  proprium  contagium  nec 
modo  hoc  transmittat  ,  quia  nunquam  in  vesiculis  re- 
periatur  et  scabiem  ,  ope  seri  in  illis  contenti ,  inse¬ 
rere  sibi  nec  aliis  successerit.  Analogia  id  confirma¬ 
retur  ,  cum  vvalz  scabiem  ovinam  etiam  Acari  specie 
propagari  expertus  sit.  Ita  hanc  propagationem  sibi 
explicat :  Scabies ,  uti  notum  ,  communicari  potest 
contactu  indirecto  aut  directo.  Id  Acaris  et  inprimis 
ovulis  translatis  fit.  Si  ovulis  ,  tempus ,  quo  scabies 
erumpit,  variare  potest  a  1  ad  8  aut  10  dies,  pro 
varia  ovulorum  maturitate  ;  si  vero  Acaris  juniori¬ 
bus  ,  illud  tempus  eo  diutius  durare  potest.  Quod 
ad  vesicularum  ortum  attinet ,  ita  res  sese  habere  po¬ 
test  :  Acarus  ovulo  exclusus  epidermidi  se  insinuat, 
punctulum  descriptum  producens ;  sua  praesentia 
aut  ratione  incognita  cutis  tumescit  et  serum  secer¬ 
nit  ,  ab  Acaro  tamen  intactum;  ille  dein  abit, 
cum  cuniculum  rodat  et  interdum  adhuc  unam  al- 
teramve  vesiculam  creet ;  quo  facto  ,  adultus  epider¬ 
midem  deserit ,  ut  coeat  ;  jam  novum  cuniculum 
fodit ,  nulla  facta  vesicula  ,  et  denique  rursus  illum 
relinquit  ,  ut  ovula  pariat  et  ita  se  propaget.  —  Cu¬ 
niculos  non  talparum  more  fodiunt ,  cui  pedes  non 


sunt  dispositi  ,  sed  potius  epidermide  ad  tollenda 
ope  rostri.  Pluribus  Sarcoptibus  sub  microscopiis  ex¬ 
ploratis,  raro  desunt,  qui  ovula  pariant  oblonga,  alba, 
pellucida  et,  secundum  duges,  J  partem  illorum  cor¬ 
poris  aequantia.  Interea  adnolat  gras,  eruptionem 
vesiculosam  nonnunquam  persistere  ,  etsi  post  curam 
validam  non  nisi  Acari  mortui  amplius  offendan¬ 
tur  ,  et  frictionibus  et  balneis  ovula  destructa 
sint  ;  imo  raro  Sarcoptes  vivos  reperiri  post  3 
aut  4  dierum  curam  scabiei ,  et  nihilominus  hanc 
perseverare  10  ad  15  dies.  Hinc  concludit  Doct. 
Vir,  Acaros  non  solum  topica  et  mechanica  ratione , 
sed  etiam  vitali  et  physiologica  producere  scabiem  , 
non  secus  ac  gallae  etc.  in  plantis  oriuntur,  ita  ut 
illam  quidem  efficerent  ,  sed  non  omnem  morbum 
constituerent  ;  quam  ob  causam  etiam  duplicem  esse 
instituendam  curam  ,  qua  primum  Acari  destruantur 
et  dein  affectio  psorica  sanetur  68). 


68)  Recherches  sttr  P  Acarus  ,  ou  Sarcopte  de  la  Gale  de  P hom¬ 
ine  ,  par  albin  gras,  1834,  Paris.  Vid.  etiam  Revue  Mddic.  1834, 
Nov.  p.  317.  Schmidt’s  Jahrb.  1835,  V,  360.  Gras  praeterea  non¬ 
nulla  experimenta  instituit  de  actione  variorum  liquorum  in  Sarcoptes , 
qui  per  aliquot  dies  extra  corpus  vivere  possunt.  Acarum  aqua  pura 
immersum  adhuc  vivum  reperit  post  horas  3 ;  in  aqua  salsa  et  oleo 
oliv. ,  amygdal.  et  ricini  post  h.  2  ;  in  oleo  crotonis  post  h.  1  (post 
4  h.  mortuum)  ;  in  solutione  extracti  saturni  post  h.  i  ;  in  aqua  calcis 
monuuni  post  h.  *  »  item  in  aceto  post  minuta  prima  20 ;  in  alcohole 


Haec  opinio  utique  probaretur  ,  ut  ulterius  in¬ 
dicavit ,  observatione,  jam  a  GALes  aliisque  factam, 
numerum  Sarcoptum  minime  respondere  exanthema¬ 
tis  vehementiae  ,  imo  inter  se  adeo  differre  ,  ut  illorum 
modo  5  aut  6  offenderit  in  aegris  exanthemate  ob¬ 
tectis  ,  e  contra  vel  centum  extraxerit  ex  scabiosorum 
manibus ,  vix  vesiculas  aliquas  offerentibus ;  porro  ex¬ 
emplis  probatis  scabiei  repercussae  ,  eruptionis  perse¬ 
verantia,  Acaris  licet  exstinctis,  foecunditate  exigua  in¬ 
secti ,  in  cujus  ventre  oculo  armato  modo  unum  ovulum 
conspicere  licet ,  dum  non  esset  animalculum  noctur¬ 
num  ,  uti  aube  credit  —  id  concludens  ex  multo  frequen- 
tiore  infectione  nocte  concubitu ,  quam  die  conta¬ 
ctu  69)  —  cum  e  contra  gras  Acaros  frustra  quaereret 
tempore  vespertino  ,  pruritu  obvio  acutissimo.  —  Ce¬ 
terum  Acarum  revera  scabiem  generare ,  sequentia 
confirmarent  insitionis  experimenta  dein  adhuc  insti- 


300  et  sol.  carbon.  alcalini  post  m.  20;  in  sol.  sulphat.  potassae  post 
m.  12;  in  essentia  therebinthinae  post  m.  9;  in  sol.  hydroiod.  potas¬ 
sae  post  m.  4 — 6;  in  sol.  acidi  arsen.  post  m.  4;  in  acido  sulphurico 
dii.  post  m.  3  ;  in  creosoto  puro  ,  alcalibus  et  acidis  mineralibus  conc. 
protinus.  Vesperi  in  floribus  sulphuris  impositum  Sarcoptem  postridie 
mortuum  oftendit,  verum  in  lycopodio  post  24  h.  adhuc  vivum;  in- 
terim  post  1  h.  in  flor,  sulphuris  et  per  i  6  m.  in  vapore  sulphuris 
adhuc  vivebat. 

69)  Ch.  AUBe  ,  Consideratioris  g$n.  sur  la  gale  et  V insecte ,  qui 
la  produit ,  Thdse  No.  60.  Vid.  schmidt 's  Jahrh.  1837,  XIV,  268. 


tuta.  Acaris  scilicet  inter  digitos  pharmaceutici  no¬ 
socomii  St.  Louis  applicatis ,  ille  scabiem  contraxit , 
etsi  cum  nullo  scabioso  in  contactu  fuisset.  Ex  con¬ 
silio  Doct.  pariset  duabus  puellis ,  inter  mente  cap¬ 
tas  hospitii  Salpetriere  morantibus  et  stupore  singu¬ 
lari  affectis,  revulsionis  ergo,  scabiem  inseruit,  Aca¬ 
ris  nonnullis  sub  axillis  applicitis ;  una  puella  scabie 
corripiebatur  et  insania  sua  sanabatur  ;  psora  tam 
vera  laboraverat ,  ut  ,  cum  nondum  sanata  nosoco¬ 
mium  egrederetur ,  illam  cum  parentibus  communi¬ 
caret.  Praeterea  experientia  ipsum  docuerat ,  pso- 
ram  post  adhibitam  curam,  i.  e.  acaris  necatis,  non 
amplius  contagiosam  esse.  Si  Acarus  non  scabiem 
produceret ,  scabiosi  sine  Acaris  offenderentur  ,  quod 
non  ,  saltem  rarissime  locum  haberet ,  vel  Acari  sine 
scabie  occurrerent ,  quod  nunquam  locum  haberet , 
et  argumentum  omni  contradictione  majus  existi¬ 
mat  70).  —  Tandem,  ut  absolvam  enarrationem  eo¬ 
rum  ,  quae  praestitit  Doct.  gras  ,  addendum  est , 
illum  ,  alio  loco  de  symptomatum  nexu  cum  aetio¬ 
logia  scabiei  agentem ,  monuisse  praeter  varietatem 

■s 

vulgarem  Sarcoptis ,  aliam  dari  sibi  videri ,  illam , 


70)  Vid.  schsviidt’s  Jahrb.  1837,  XV,  140.  lieyue  Mid.  1836, 
Sepe.  407  ,  Nov.  270. 

quam  linnaeus  observavisset  et  quae  duabus  maculis 
semilunaribus  convexa  parte  sibi  oppositis  in  dorso 
gibboso  distingueretur,  cum  inflorescendas  scabiei 
proprias  distinguat  in  vesiculas ,  papulas  ,  pustulas 
et  tubercula  etc.  71). 

Haec  sunt  fata  recentiora  aetiologiae  scabiei ,  hu¬ 
jus  originem  ab  Acaris  repetentis ,  in  Gallia  ,  quae 
extra  illam  novos  porro  etiam  cultores  habuit ,  in- 
primis  in  Germania.  Doct.  kohler  Berolini ,  anno 
1836  ,  experimenta  insitionis  scabiei  ope  Sarcoptum 
cum  successu  repetiisse  affirmat.  Faciei  internae  anti- 
brachii  foeminae  sanae  duos  Sarcoptes  vivaces  ap¬ 
plicavit.  Tribus  diebus  praeterlapsis  ,  sub  epidermi¬ 
dem  penetraverunt  et  singuli  cuniculum  foderunt  li¬ 
neam  1§ — 2  longum  ,  impletum  sero  limpido.  Cutis 
ambiens  mansit  intacta  ,  sed  ad  3  pollicum  distantiam 
in  carpo  et  cubiti  flexura  apparuerunt  12  circiter 
vesiculae  ,  similes  forma  vesiculis  scabiosis  et  vivum 
pruritum  excitantes.  Multiplicabantur  et  axillam 
adibant,  tantum  pruritum  creantes,  ut  foemina  somno 
per  duas  noctes  privaretur.  —  Serum  limpidum  ,  e 
vesicula  verae  scabiei  sumtum  et  insitum  pluribus 


71)  Schmidt’s  Juhrb.  1836,  IX,  188.  Gazette  Mdd.  de  Paris  , 
No.  6,  1835. 


hominibus  variis  in  locis  effectu  omni  caruit.  Xbii- 
ler  inquirere  volens ,  an  Acaris  demtis  scabies  sa¬ 
naretur  ,  27  aegros  ulriusque  sexus  hunc  in  finem 
hoc  modo  curavit  ;  omnes  convaluerunt  intra  2 — 39 
dierum  spatium.  Quamvis  apud  hosce  aegros  eruptio 
per  totum  corpus  esset  dispersa  ,  animalcula  non  nisi 
in  manibus  offendit ,  apud  unum  modo  sub  axilla. 
Apud  hosce  27  aegros  non  opus  erat  adhibere  ul¬ 
lum  remedium  externum  aut  internum ;  solum  balnea 
tepida  ,  omni  alterno  die  ,  administrabantur.  Cum 
ita  Acaros  omnes  singulatim  quaerere  et  auferre  la¬ 
boriosum  et  molestissimum  esset ,  illos  simpliciori 
modo  delere  tentavit.  Bis  de  die  aegrorum  manus 
fricari  curavit  cum  miscela,  ex  pulvere  lapidum  tri¬ 
torum  et  aqua  composita ,  quae  mechanica  ratione 
curam  per  10  ,  14  aut  20  dierum  spatium  absol¬ 
vit  72).  —  Hanc  methodum  alii  imitati  sunt  et  ob¬ 
servaverunt,  curam  18  diebus  indigere  et  morbum 
saepe  redire  73). 

Doct.  dein  burkard  eble74),  stannius  75)  , 


72)  Mediz.  Zeit . ,  1836,  No.  9,  s.  41 — 43.  Revue  Mddic . ,  Sepe. 
1836,  p.  393.  Froriep’s  Notiz . ,  B.  XLVIII ,  No.  3,  s.  48. 

73)  Vereins  Zeit. ,  1837,  No.  128,  s.  13. 

74)  Oesterr.  med.  Jahrb. ,  1835  ,  B.  IX ,  H.  3. 

75)  Berlin .  Centr.  Zeit ,  No.  30.  Zeit.  von  Verein  in  Preuss. ,  No.  29. 


nec  non  plumbe  in  Anglia  76)  aliique  suis  observationi¬ 
bus  confirmaverunt  praesentiam  Sarcoptis  hominis,  ita 
ut  nullum  hodie  supersit  de  haere  dubium  77); — de 
quaestione  vero  ,  num  causam  sistat  scabiei  nec  ne  , 
lis  adhuc  omnino  viget  inter  medicos.  Ab  utraque 
parte  Yiri  stant  arte  et  doctrina  gravissimi.  Inter  re- 
centiores  nondum  allatos,  qui  hanc  illamve  sententiam 
protulerunt  ,  nominare  possum  sequentes.  Ita  Acaros 
pro  causa  scabiei  agnoscunt  heckeb  78)  ,  J.  et  J.  p, 
FRANK  79),  NEUMANN  80),  LEONHARDT  81),  MAT- 


76)  On  Diseases  of  the  Skin ,  ude  F.d. ,  p.  306. 

77)  Non  consentirem  itaque  Doct.  buchner  nuperrime  scribenti  in 

opere  cit.  Geneesk.  Iiandboek ,  D.  III ,  bl.  59  :  ,,  De  twist  over  het 

„  al  of  niet  bestaan  dezer  insekten  is  nog  niet  beslist.”  Nec  subscri¬ 
berem  suae  sententiae  sequenti,  cujus  contrarium,  ni  fallor,  jam  ini¬ 
tio  paucis  verbis  indicavi :  „  De  praktische  geneesheer  kan  dit  gerust 

„afwachten,  daar  het  bestaan  of  niet  bestaan  der  mijt  voor  de  be- 
„  handeling  en  genezing  der  schurft  van  vveinig  of  geen  belang  mag 
„  beschouvvd  worden.”  Adeo  parum  nimirum  hinc  etiam  ipsam  quae¬ 
stionem,  num  Acari  sint  causa  scabiei  nec  ne,  curat,  ut  illam  ne  qui¬ 
dem  tangat. 

78)  Kunst  die  Krankheiten  der  Mensch  zu.  heilen ,  Erfurt  1805  , 
Th.  II ,  s.  763. 

79)  J.  frank,  Praxeos  med.  uniy.  praecepta ,  P.  I  ed.  ait.  1729, 
V.  III ,  S.  2  ,  p.  1 1 6.  J.  p.  frank,  de  Cur.  Homin.  morbis  Epit. , 
T.  IV,  p.  165. 

80)  Von  den  Krankheit.  der  Menschen ,  B.  II,  Berl.  1837,  s.  274. 

81)  In  Medie.  Zeit.  herausg.  von  dem  Verein  fiir  Heilk.  in  Preus- 
sen  ,  1838  ,  No.  14. 


THAE182)  etc.  Contrarium  ponunt  et  Acaros  modo 
scabie  oriri  aut  illi  accedere  opinantur  a.  g.  RICH- 
TER  83)  ,  HUFEL AND  84)  ,  MASON  GOOD  85)  ,  BATE- 
MAN  86)  ,  SUNDELIN  87)  ,  BENE  88)  ,  PUCHELT89), 
BAU51GAERTNER  90)  ,  PENTZLIN  91)  etc.  In  utraque  , 
quae  in  hac  Academia  de  scabie  defensa  est ,  Disser¬ 
tatione  posteriorem  quoque  opinionem  probabiliorem 
habuerunt  auctores  92).  Inprimis  vero  recentissime 
fuse  de  hac  re  egit  et  hanc  opinionem  defendit  Doct. 


8a)  In  Hannov.  Annal.  ,  B.  II ,  H.  3. 

83)  Spec.  Ther. ,  B.  VI,  s.  142. 

84)  System  der  Pract.  Heilk. ,  B.  II,  1802,  Abth.  1. 

85)  The  Study  of  Medecine ,  V.  V  ,  1825,  p.  650. 

86)  Prakt.  Darstell.  der  Hautkrankh. ,  nach  dem  Systems  des 
Dr.  wiLLAN ,  herausg.  von  e.  blasius,  Leips.  1835,  s.  243. 

87)  Vorlesungen  iiber  praktis.  Arzneiwissenschaft  von  Dr.  e.  a. 
w.  berends,  B.  VI,  Abth.  II,  Berl.  1829,  s.  36,  et  Pathol.u.  Ther. 
der  Krankheiten  aus  Mater.  Grundlage ,  Berl.  1827,  B.  II,  s.  360. 

88)  Elementa  Med.  pract.,  T.  II,  Pest.  1833,  p.  318. 

89)  Das  System  der  Medizin  in  Umrisse  dargestellt  u.  s.  w. ,  B. 

III,  Heidelb.  1831  ,  s.  145. 

90)  Handbuch  der  Spec.  Krankheits-  und  Heilungslehre ,  B.  II , 
1837  ,  s.  203. 

91)  In  Journal  der  Chir.  u.  Augen- Heilk.  von  v.  grbfe  u.  yval- 
ther,  1836,  B.  XXIV ,  H.  3. 

92)  A.  smith,  Spec.  med.  Inaug. ,  continens  animadversiones  quas¬ 
dam  de  scabie ,  Gron.  1817.  J.  h.  sinnige,  Diss.  Therapeutico-me- 
dica  Inaug.  de  Scabie ,  inprimis  de  ejus  repulsione  atque  curatione , 
Gron.  1833. 


B»  RITTER  ,  argumentis  suffultus  tam  novis,  quam  aliis 
pridem  jam  allatis  93).  Haec  igitur  afferre  maxime 
conducit  ,  ut  disputationem  concludamus. 

Post  iteratas  infructuosas  inquisitiones  tandem 
sibi  contigisse  affirmat ,  Sarcoptem  eruere  e  vesiculis 
serosis ,  loco  et  modo  praescripto  ,  non  quidem  in 
omnibus  ,  sed  in  pluribus  tamen  scabiosis.  Etsi  ita¬ 
que  haec  insecta  revera  in  scabie  existere  probet , 
hanc  tamen  non  producere ,  sed  potius  in  illa  pro¬ 
duci  autumat,  parasitorum  more,  generatione  scilicet 
aequivoca.  Postquam  ostenderit  ,  non  ita  dari  dispo¬ 
sitionem  peculiarem  in  organismo  humano  ad  sca¬ 
biem  ,  sed  magis  externa  in  censum  venire  momenta  , 
quae  cutis  integritati  adversa  origini  scabiei  faverent , 
dum  contra  hanc  originem  impedirent  omnia  ,  quae 
cutim  sanam  et  vegetam  conservant ,  ita  argumentari 
pergit  pro  sua  opinione. 

1.  Omnis  generatio  aequivoca  seu  spontanea,  uti 
dicitur,  requirit  materiem  organicam  novo  formando  cor¬ 
pori  idoneam ,  cum  sit  lex  naturae  generalis,  corporis 
organici  reliquias  inservire  novo  producendo.  —  Cutis 


93)  In  Journ.  yon  v.  GRiiFE  u.  vvalther  ,  B.  XXVII,  H.  4,  1839, 
s.  1  u.  flf. ,  et  B.  XXVIII,  H.  1  ,  s.  1.  u.  flf.;  in  priore  loco  historiam 
tradidit  aetiologiae  scabiei  ab  Acaris ,  in  posteriore  illam  dijudicavit  et 
addidit  variorum  Auctorum^icones  Sarcoptis  hominis ,  equi ,  ovis  etc. 

conditio  in  scabie  oriente  omnino  apparet  retrogressa, 
ad  similem  nempe  statum  ,  quo  epidermis  statu  inte¬ 
gro  formam  vesicularem  offert  in  embryone.  Cum 
itaque  conditio  cutis  in  scabie  non  sit  nisi  cutis  dis¬ 
solutio  in  partes  constituentes  adeoque  status  normalis 
sublatio  ,  decompositio  incipiens  ,  qualis  in  cute  arida 
vita  destituta  aegri  diu  scabie  affecti  conspicitur ,  ita 
haec  tela  externa ,  externis  potentiis  adeo  exposita  et 
a  vitae  organis  primariis  tam  dissita ,  aptissima  est 
generationi  aequivocae.  Quod  opponitur ,  Sarcoptem 
hominis ,  utpote  animal  sexuale  hac  generationis  ra¬ 
tione  non  indigere  ,  sed  instar  aliorum  animalium  se 
ipsum  propagare  ,  pondere  caret ,  cum  vermes  in  in¬ 
testinis  non  secus  oriantur  ,  etsi  sexu  non  careant ,  et 
sic  poni  posset ,  vermes  intestinales  causam  esse  con¬ 
stitutionis  debilis,  cujus  e  contra  sequelae  sunt,  uti 
Acari  etiam  scabiei. 

2.  Omnium  animalculorum  sic  dictorum  mi- 
croscopicorum  genesi  praecedit  chemica  mutatio  li¬ 
quidorum,  in  quibus  nova  locum  habet  procreatio.  — 
Hoc  observatur  cum  insectis  ,  quae  in  aceto  ,  infusis 
etc.  oriuntur  idemque  in  insectis  ,  quae  post  rorem 
melleum  in  arboribus  fructiferis  nascuntur.  Quin  id 
probant  experimenta,  quae  cnoss  cum  electricitate 
instituit  ad  crystallos  arte  sibi  comparandas,  [n  hisce 


nempe  experimentis  animalcula  formabantur ,  quae 
oculo  inermi  visa  punctulum  album ,  sub  microscopio 
vero  Acari  formam  prae  se  ferebant ,  unde  Acarus 
horridus  a  TURPIN  dictus  est  94).  Idem  fit  cum 
animalculis ,  quae  donne  in  pure  balanitidis  et  in 
ulceratione  partium  contiguarum  ,  uti  etiam  in  vaga- 
nitide  se  invenisse  testatur  et  Doct.  R.  froriep  con¬ 
firmavit  95);  porro  cum  animalculis ,  quae  bauper- 
thpijs  et  adet  de  roseville  96)  in  scirrho  et  ence- 
phaloidibus  et  mandl  in  latice  plantarum  detexerunt 
etc.  Imo  exemplum  luculentissimum  praebet  ipsa 
phthiriasis ,  quam  etiam  minime  a  translatione  mate¬ 
riali  derivare  licet.  —  Ex  hisce  itaque  sequitur, 


94)  Vid.  Froriep’s  neue  Notiz. .  B.  I ,  s.  308  ,  B.  V  ,  s.  8  et  168 , 
Comptes  Rendus  hebdom.  des  Sdanc.  de  V  Acad.  des  Scienc. ,  No. 
<2.0,  13  Nov.  Effigies  A.  horridi  in  Tab.  Commentationi  ritteri  ad¬ 
dita  exstat  sub  Fig.  15  et  16. 

95)  Froriep’s  neue  Notiz.,  B.  II,  s.  208 ,  88. 

96)  Froriep’s  n.  Not .,  B.  V ,  s.  112.  —  Nuper,  ut  id  addam,  Cl. 
e.  HERING,  in  schola  artis  veterinariae,  quae  Stuttgarti  floret,  Profes¬ 
sor,  descripsit  praeter  Sarcoptem  equi  (qui,  uti  affirmat,  equis  sanis 
translatus,  scabiem  etiam  produceret),  et  ovis,  quoque  similia  in¬ 
secta  ,  quae  apud  alia  animalia  in  variis  malis ,  ulceribus ,  carcinomate 
etc.  offendit ,  uti  vocat  die  Ohrgeschwiir  —  oder  Eitermilbe  des 
Hundes ;  die  Krebsmilbe  der  Gemse  ,  der  Katze ;  die  Strahlkrebs- 
milbe  des  Pferdes ;  die  Eitermilbe  der  Vbgcl  u.  s.  w.  Vid.  Ver - 
handl.  der  Kaiserl.  Leopoldinisch  -  Carolinischen  Akademie  der  Na- 
turforscher ,  B.  XVIII,  Abth.  2. 


irritationem  cutis  ex  contagio  et  hinc  ortam  mutatam 
cutis  secretionem  praecedere  insectorum  genesi. 

3.  Quamdiu  scabies  papularum  formam  habet  , 
in  hisce  nunquam  Sarcoptes  offenduntur  (saltem  se 
non  offendisse  testatur  ritter  ,  uti  etiam  alii  obser¬ 
vatores  concedunt)  ,  sed  hi  demum  apparent ,  si  papulae 
in  vesiculas  transeant ,  quod  pugnat  contra  scabiei 
originem  ex  illis  insectis.  —  Scabies  videlicet  ita  oritur 
et  procedit :  In  locis  infectis  cutis  pruritus  sentitur 
et  lente  observatis  punctulum  conspicitur ,  ac  si 
squamula  epidermidis  se  elevare  tentat  ,  absque  ullo 
vestigio  animalculi  super  aut  subter  cute.  Istud  pun¬ 
ctulum  primordium  est  papulae  ,  in  quam  sensim  se 
transformat ,  oculo  inermi  visibile  et  palpabile.  0- 
culo  armato  punctulum  videtur ,  simile  cepae  ari¬ 
dae  ,  interna  assimilatione  volumine  et  consistentia 
auctum.  Jam  adhuc  nullus  Acarus  observatur.  Pa¬ 
pula  paululum  increscens ,  squamulam  epidermidis  in 
superficiem  convexam  extollit  et  transsudat  in  apice 
fluidum  serosum  ,  pedetentim  papulam  totam  implens 
et  illam  in  vesiculam  elevans  ,  efflorescendae  scabio¬ 
sae  formam  perfectissimam,  in  qua,  veluti  pollen  in 
flore,  Acarus  nunc  enascitur.  Vesicula  scabiei  forsan 
nihil  aliud  est ,  quam  squamula  epidermidis  ad  for¬ 
mam  primitivam  reducta  ,  et  contagium  in  epidermi- 


i! em  agit  ,  quemadmodum  fermentum  acidum  in 
pultem  farinae  ,  ex  qua  panis  coquitur.  Yesicula 
serosa  dein  turbida  fit  et  major  et  tandem  pustula 
purulenta.  Sarcoptes  nunc  magis  aut  omnino  eva¬ 
nescunt  prope  et  in  pustula  ,  quae  tandem  rumpitur 
et  exsiccatur  ,  dum  in  vicinia  novae  squamulae  pro- 
(]eunt.  —  Ex  hisce  etiam  explicatur  ,  quare  scabies 
inprimis  inter  digitos  et  in  carpo  et  generatim  in 
illis  locis  appareat ,  ubi  cutis  flexilis  est ,  quia  nem¬ 
pe  hic  squamulae  epidermidis  minus  compressae  sunt 
et  ergo  eo  facilius  iu  primitivam  vesicularem  formam 
Transire  possunt ,  quam  in  aliis  cutis  locis. 

4.  Si  Sarcoptes  causa  esset  scabiei ,  nulla  foret 
ratio  ,  quare  numquam  in  facie  offenderetur ,  cum 
qua  enim  propter  continuum  inter  manum  affectam 
et  faciem  attactum  communicari  deberet.  —  Yerum 
quare  illud  non  locum  habeat ,  explicet  variorum 
morborum  vel  contagiosorum  cognita  lex ,  qua  hasce 
prae  illis  partibus  afficiunt,  uti  scarlatina  membra¬ 
nam  mucosam  intestinorum  ,  morbilli  illam  organo¬ 
rum  respirationis.  Id  symptoma  non  mechanico 
sed  vitali  nitatur  momento  ,  uti  elucescit  in  ipsa 
scabie ,  quae  primarie  morbus  est  epidermidis  et 
hinc  talibus  locis  parcit,  ubi  squamulae  insigni 
obvio  apparatu  folliculorum  sua  structura  mutationem 

subierunt,  uti  in  cute  faciei  et  parte  capillata  capitis; 
dum  contra  scabies  praecipue  tales  cutis  plagas  eligit , 
in  quibus  transpiratio  et  flexilitas  in  superficie  aucta 
esse  solet,  uti  inter  digitos  etc.  Talis  hujus  legis 
observantia  non  Sarcoptibus  ipsis  tribui  potest ,  sed 
propria  esse  debet  naturae  contagii ,  quod  cum  vita 
generatim  et  inprimis  cum  certis  organis  peculiarem 
fovet  nexum. 

5.  Numerus  Sarcoptum  non  respondet,  imo  con¬ 
trarius  est  exanthematis  vehementiae.  —  Secundum 
kohler  et  gras  ,  vulgo  modo  in  manibus  usque  ad 
carpum ,  5  aut  6  Acari  offenduntur  in  hominibus , 
vesiculis  et  pustulis  obtectis.  Quodsi  nunc  vesiculae 
scabiei  absque  Acaris  oriri  possint ,  hi  igitur  non 
necessarii  sunt  uti  causa.  Quod  cum  perspiceret 
gras,  fatetur,  illa  insecta  non  solum  mechanica, 
sed  etiam  physiologica  aut  vitali  ratione  ,  ope  virus 
cujusdam  scabiem  generare  ,  idque  verum  ,  quatenus 
hoc  virus  illorum  corpusculis  adhaerere  et  non  aliud 
esse  queat ,  quam  quod  exanthema  ipsum  contineret 
et  ferat. 

6.  Nec  numerus ,  nec  sedes ,  nec  vitae  ratio  ho¬ 
rum  insectorum  favent  hypothesi ,  qua  pro  causa  sca¬ 
biei  habentur.  —  Ex  exiguo  illo  numero  Sarcoptum  , 
adeo  cum  scabiei  vehementia  discrepante,  explicari  non 

potest  }  quomodo  unus  scabiosus  permultos  homines 
inficere  queat.  Inter  5 — 6  Acaros  enim  3 _ 4  mas¬ 

culi  et  ceteri  feminei  steriles  esse  possunt ,  ita  ut 
contagionis  vis  mox  perderetur ,  cum  illa  per  ovula 
tam  naturae  contraria,  quam  absurda  sit.  Ovula  sub 
epidermide  nidulantia  cutim  ulterius  non  directe  at¬ 
tingere  possunt ,  et  sin  pustula  rumpatur ,  epidermis 
rupta  statim  iterum  coalescit  et  eo  arctius  pus  conten¬ 
tum  circumdat.  Verum  sin  etiam  ovulum  revera 
ti ansfei retur  in  cutim  hominis  sani,  longe  abest,  quin 
hoc  in  casu  omnibus  potentiis  externis  expositum  un¬ 
quam  excluderetur  et ,  hoc  etiam  facto  ,  dubitandum 
loret ,  num  proles  ob  nutrimenti  defectum  vitam 
conservaret  ;  nam  mutata  in  scabie  secretione  cutis 
hoc  animalculum  ali  videtur.  Porro  A  carus  ,  vulgo 
sub  epidermide  vivens  et  raro  supra  illam  degens , 
ad  scabiem  transmittendam  eo  ineptior  est ,  cum 
extremitate  tubaeformi  pedum  anteriorum  cuti  se 
bene  infigere  nec  adeo  facile  ab  ea  avelli  queat. 
Denique  non  liquet ,  quomodo  Acari  plures  hebdo¬ 
mades  sine  alimento  in  vestimentis  etc.  viverent ,  quod 
tamen  necesse  esset ,  si  infectio  solum  per  illos  fie¬ 
ret. 

7.  Experimenta,  in  quibus  Acaros  veJ  se¬ 
rum  inseruerunt ,  nihil  demonstrant,  cum  non  cum 


67 


necessariis  cautelis  instituta  sint  et  propter  exigui¬ 
tatem  animalculorum  non  quoque  rite  institui  pos¬ 
sint  ,  nec  omnes  eventus  conveniant.  —  Ut  experi¬ 
menta  insitionis  scabiei,  ope  Acarorum,  fidem  mere¬ 
rent  ,  postularent ,  ut  animalcula  minutissima  antea 
omni  inficiendi  qualitate  privarentur  ,  quia  cum  cute 
scabiosa  in  contactu  fuerint  et  sic  contagium  vehere 
possent.  Quamdiu  id  non  observetur,  quod  ob  rei 
subtilitatem  difficile  erit ,  merito  de  talibus  pericu¬ 
lis  dubitare  licet.  Aeque  minus  probant  pericula 
insitionis  cum  sero  aut  pure  facta.  A  nemine  nota¬ 
tum  est ,  quo  stadio  morbi  materies  ex  vesicula  aut 
pustula  sumserit ,  quamquam  ,  aeque  ac  in  aliis  ex¬ 
anthematibus  ,  sit  evictum  ,  certo  scabiei  stadio  con¬ 
tagionis  efficaciam  summum  attingere  fastigium  et 
dein  sensim  rursus  diminuere.  Insuper  ipsa  Acaro¬ 
rum  translatio  non  raro  successu  caruit.  Kersting 
plurimos  Acaros  equorum  scabiosorum  in  sanos  trans¬ 
tulit  ,  cum  materia  pulverulenta  scabiosa ,  in  qua 
copia  aderat  Sarcoptum ,  et  hoc  modo  nunquam 
scabiem  exoriri  expertus  est,  etsi  per  14  dies  quo¬ 
tidie  id  tentaret.  Imo  gras  brachio  suo  scabiem 
sic  inserere  semel  frustratus  est.  Tentamina  quo¬ 
que  a  KoHLER  instituta  pathologice  explicari  pos¬ 
sunt,  cum  difficulter  Acari  omnes  a  cute  tolli  pos- 

sint  et  hic  magis  munditia  et  cutis  functio  naturalis 
restituta  in  censum  veniant,  quam  Acarorum  dimi- 
nutio,  quorum  semper  aliqui  remansissent,  quo  in 
casu  Acarus  non  causa  scabiei  esse  potuit.  Non  pa¬ 
rum  quoque  tale  experimentum  repugnat  huic 
theoiiae,  quatenus,  Acaris  hoc  modo  demtis ,  nulJa 
ratio  habeatur  ovulorum  ,  quae  adhuc  relicta  in 
cute  fuerint  ,  rursus  scabiem  productura  ,  ita  ut  sic 
nunquam  sanatio  secuta  fuisset ,  si  Acari  vera  et 
unica  scabiei  causa  essent ,  quamvis  Kohler  tali  ra¬ 
tione  plures  aegros  sine  remediis  externis  ac  inter¬ 
nis  curaverit.  Ceterum  illa  psoram  curandi  metho¬ 
dus  a  Kohler  instituta ,  cutem  fricando  cum  pulte 
lapidum  coctorum  tritorum  ,  aliis  non  satisfecit. 

8.  INec  frigoris  efficacitas  scabiem  repellendi, 
nec  illius  sanatio  solis  remediis  topicis  insectis  le- 
thalibus ,  pugnat  pro  hac  theoria.  —  Cutis  quippe 
eo  magis  activa  est ,  quo  majore  pollet  turgore ; 
hinc  non  frigori  tanquam  vitae  Acarorum  inimico 
tribuendum  est ,  hijeme  scabiem  emendari ,  sed  tur- 
gori  cutis  diminuto.  Et  hinc  etiam  variae  psorae 
formae  explicantur,  pro  varia  cutis  vitalitate  in  va¬ 
riis  aegris.  Quod  attinet  ad  actionem  remediorum 
l opicorum  ,  vulgo  haec  ita  sunt  constituta  ,  ut  vitae 
conditioni  organismorum  inferiorum  contraria  sint ; 

nec  contagium  aliud  est,  quain  vivum  quid  para¬ 
siticum  in  corpore  vivo  exortum  et  modo  in  tali 
luxurians ,  quod  non  indiget  animalculi  iorma  ,  sub 
qua  se  prodat.  Praeterea  non  opus  est ,  ut  scabies 
sanetur  ,  universa  per  omnes  corporis  partes  affectas 
remediorum  applicatione ,  sed  in  pluribus  casibus 
applicatio  localis  sufficit  ,  quod  non  satis  esset  ,  ad 

Acaros  dissitos  necandos. 

9.  Metastasium  scabiei  indubiarum  origo  se¬ 
cundum  theoriam  Acarorum  explicari  nequit.  — 
Non  admittenda  enim  est  absona  illa  opinio  ,  ovula 
Acarorum  in  ipsum  sanguinem  venire  et  inde  in  va¬ 
ria  organa  deponi  et  sic  tuberculis,  inllammationi- 
bus ,  organorum  laesionibus  etc.  ansam  dare  97),  sed 
omnino  ,  ex  analogia  metastasium  aliorum  morborum 
contagiosorum  ,  tales  scabiei  simili  modo  explicari 
debent  98). 


97)  Referunt  inter  alias  huc  observationem ,  a  morgagni  (Loc.  cit.) 
narratam ,  sectionis  scabiosi ,  in  quo  interna  facies  pericardii  et  exter¬ 
na  cordis  et  ferme  omnium  ,  quae  pericardio  concluduntur ,  pustulis 
scabiei  simillimis  obsessa  visa  est. 

98)  Multa  mala  interna  scabiem  insequentia  aut  illi  accedentia  ,  sub 
titulo  metastasium  comprehendi,  quae  hoc  non  merentur,  infitias  iri 
nequit ,  ipso  consentiente  Doct.  ritter  ( 'Journ .  von  v.  GRriFi:  u.  wal- 
THER,  B.  XXVIII,  H.  I,  s.  19).  Sic  Doct.  LEONHARDT  (1.  C.)  UOU 
immerito  forsan  nonnullis  observationibus  suffultus  ostendit ,  sequela¬ 
rum  seu  sic  dictarum  metastasium  scabiei  originem  potius  perspiiationi 

10.  Scabiem  primitive  generalioue  aequivoca, 
rebus  externis  iaventibus ,  omnino  oriri  posse  in 
ovibus,  ita  ut  vesiculae  praecedant  et  Acari  accedant, 

testis  est  walz,  alias  huic  theoriae  addictus  99).  _ 

Similis  origo  non  raro  etiam  apud  homines  obser- 


suppressae  sive  aliis  secretionibus  cutis  impeditis,  quam  verae  exanthe¬ 
matis  icpulsioni  tiibuenclam  esse.  Attamen  et  hoc  concesso  ,  nimiae 
prostant  observationes  lide  dignissimae ,  quae  de  veris  scabiei  metastasi¬ 
bus  dubitare  vetant.  Gf.  Diss.  laud.  Doct.  sinnige  de  scabiei  repulsi¬ 
one. 

99)  »Niir  dann ,  inquit”  ( Natur  u.  Behandl.  der  Schaa fraude , 
1809,  s.  9,  3  11.4)  ,  „  wen  mehrere  Wochen  lang  anhaltender  Regen, 
„  besonders  zu  ciner  Jahreszeit ,  wiihrcnd  vvelcher  dieses  nicht  zu  ge- 
„  schehen  pflegt,  auf  die  Schaafe  einwirkte,  beobachtet  man  den  Ratr 
„  deausbruch  bei  solchen  ,  welche  mit  bereits  raudigen  vveder  in  un- 
„  mittelbare  Beruhrung ,  noch  mittelbare  Verbindung  gekommen  sind. 
„  Bei  dieser  bestimmenden  aussern  einvvirkung  findet  man ,  dass  vor- 
„  zugsweise  Store ,  welche  den  Begattungstrieb  lange  riickwarts  nicht, 
„  oder  unverhaltnissmassig  wenig  vorzunehmen  Gelegenheit  hatten ; 
„  Hammel ,  besonders  sogenannte  Klupper  u.  s.  w.  mit  der  Raude  be- 
„  haltet  erscheinen.  —  Treffen  die  ausseren  und  organischen  Bedin- 
55  gungen  zusammen  ein  ,  so  entsteht  eine  organische  veranderung  bald 
„  da  ,  bald  dort  an  bevvollten  stellen  ,  besonders  langs  der  Widerristes 
„  bis  zum  Schwanzende  und  den  nahe  gelegencn  Seitentheilen ;  hier- 
55  bei  trennt  sich  zuerst  die  Oberhaut ,  vvird  dann  weich,  breiartig; 
,,  es  bildet  sich  ein,  dem  entziindlichen  sich  nahernder  zustand ,  die 
„  abgeloste  Oberhaut  wird  trockcn  ,  serose  Fcuchtigkeit  schwitzt  aus, 
„  trocknet  gleichfalls  und  bildet  soo  Borken  u.  s.  w.  —  Wirkt  der 
„  Regen  fortdauernd  ein  ,  so  schvvillt  die  Haut  an  den  Grenzen  der 
„  beschriebenen  kranken  stellen  merklich  an,  erhallt  anfangs  ein  blas- 
„ses,  odematoses ,  spiiterhin  ein  blaugi  iinJichtes  Ansehen  ,  und  dann 
„  fangen  dic  Schaafe  an  ,  sich  mit  VVohlbehagen  zu  reiben  ,  und  vve- 
,,nige  Tage  hieraut"  koimnen  \nlben  auf  der  nussfa.bigen  ndssenden 
„  Stelle  zum  b’ orschein .” 

vatur ,  saltem  non  secus  naturae  convenienter  expli¬ 
care  licet  scabies  epidemicas  observatas ,  et  modum , 
quo  tam  vehementer  et  exinopinato  in  exercitibus , 
carceribus ,  ergasteriis ,  noscomiis  aliisque  hospitiis 
immundis  erumpat. 

11.  Exanthema  psoricum ,  annuentibus  ipsis  hu¬ 
jus  theoriae  defensoribus  acerrimis,  absque  Acaris 
persistere  potest.  —  Gras  enim  notat ,  post  usum 
unguenti  sulphurati  omnes  Acaros  quidem  emori , 
attamen  scabiem  nondum  sanari ,  sed  exanthema 
perdurare,  nisi  apte  curetur.  Haec  observatio  au¬ 
tem  ex  diametro  contraria  est  observationi  kohleri 
allatae ,  secundum  quam  sanatio  sequeretur ,  ablatis 
Acaris.  Quodsi  itaque  exanthema  scabiosum  ,  necatis 
Acaris  persistere  posset ,  hi  nequaquan  pro  causa 
scabiei  salutandi  sunt ;  cessante  enim  causa  ,  cesset 
etiam  effectus. 

Ex  hisce  omnibus  ergo  de  causa  scabiei  propositis 
concludit  Doct.  ritter  :  Scabiem  esse  morbum  ex¬ 
anthematicum  chronicum  ,  contagiosum  ,  fixo  conta¬ 
gio  productum  ,  quod  primum  epidermidem  occupat 
et  afficit,  ita  ut  dissolvatur  in  statum  suum  elemen- 
tarem  et  sic  ad  typum  suum  primitivum  retrogre- 
diatur  ,  quo  sua  stadia  percurrente  ,  in  illo  effiores- 
centiae  ,  aeque  ac  pollen  in  plantis,  secundaria  ratione 

Acari  exoriuntur  generatione  aequivoca ,  qui  Acari 
etsi  nequaquam  sint  causa  scabiei ,  tamen  tanquam 
vehicula  viva  contagii  propagationi  favere  possunt , 
cum  virus  contagiosum  liquori  vesicularum  scabiei , 
in  quibus  Acari  nascuntur ,  insita  sit. 

Haec  sunt  argumenta ,  quae  Doct.  ritter  op¬ 
posuit  contra  aetiologiam  scabiei  expositam ,  nec  certe 
vilipendenda  ,  etsi  omnia  non  ejusdem  sint  ponderis 
aut  contradictione  majora.  Ipsius  enim  opinio  de 
mutatione  ,  quam  cutis  scabie  affecta  subiret ,  mera 
mihi  videtur  hypothesis  et  forsan  minus  probabilis. 
Dubitari  quippe  omnino  potest  ,  talem  mutationem 
cutis  consistere  in  cutis  retrogressione  et  disso¬ 
lutione  ad  statum  suum  primitivum  embrijoni  pro¬ 
prium  ,  cum  potius  sit  conditio  morbosa  activa  quam 
passiva.  Generatio  quoque  aequivoca ,  qua  cardo 
totius  suae  argumentationis  nititur,  non  nisi  est  hypo¬ 
thesis  obscura  et  incerta  ,  quae  toties  defensa  et  re¬ 
jecta,  recentioribus  observationibus  Celeb.  ehrenberg 
magis  infirmata  quam  confirmata  est.  Hic  subtilio¬ 
ribus  suis  inquisitionibus  demonstravit ,  animalcula 
infusoria  non  solum  organis  esse  instructa  digestionis  , 
sed  etiam  generationis  salis  conformatis  ,  nec  in  li¬ 
quidis  oriri  ,  in  quibus  illorum  ovula  non  latere,  aut 
pervenire  possunt  ,  opinionem  itaque  de  iliorum  for- 

inatione  sine  ovulis  modo  esse  exortam  ,  quia 
perspectum  habebant,  ovula  obvia  esse  posse,  et  tali¬ 
um  animalculorum  species  innumeras  esse  existima¬ 
bant. 

Quidquid  sit ,  ne  plura  animadvertam ,  argu¬ 
mentis  ab  utraque  parte  pensitatis ,  quaestio  mihi 
nondum  eo  rediisse  videtur ,  ut  satis  certe  solvi 
queat.  Nec  praeterea  meum  esset ,  tantas  componere 
lites  ,  qui  potius  modo  historiam  hujus  quaestionis 
praebere  rnecurn  constitui  et  qualitercunque  absolvere 
conatus  sum.  Experientia  ulterior  ,  in  primis  expe¬ 
rimenta  iteranda  de  insitione  Acarorum  et  materiae 
scabiosae  potissimum  hic  lucem  adferre  possint  ;  qua 
in  re  vero  cautissime  versandum  erit,  cum  diagnosis 
scabiei  verae  a  spuria  adeo  sit  difficilis.  Singularis 
utique  est  et  manebit  morbus ,  ab  exanthematibus 
aliis  chronicis  ,  origine  ,  decursu  et  medicatione  tan¬ 
topere  diversus  ,  ut  amplius  Medicorum  sedula  me¬ 
reatur  attentione  et  longe  absit  ,  quin  suam  naturam 
probe  perspectam  habeamus. 


TANTUM. 


U  R  K  A  T  U  M. 


P;tg.  4  in  media  nota  legitur;  istius  operis ,  lege:  operis:  Prakt. 
Darstell.  der  Hautkrankh. ;  nach  Dr.  willan. 


THESES. 


!. 

a!S  cabiei  causa  nondum  mihi  salis  e  vicia  esse 
videtur  ,  non  obstantibus  tam  veterum  quam  recen - 
Horum  experimentis  et  observationibus  de  Jcaris 
sive  Sarcoptibus  in  Scabie  inventis. 

II. 

Olei  jecoris  aselli  efficacia  in  Rachitide  et 
Scrophulosi  non  ab  Jodino  paululum  in  eo  contento , 
sed  potius  ab  hujus  lotius  materiae  animalis  pecu¬ 
liari  indole  pendere  mihi  videtur ,  etsi  haec  actio 
non  ita  facile  explicari  possit. 


111. 


Usus  remediorum  oleosorum  in  permultis  mor¬ 
bis  tractus  intestinalis ,  inprimis  Inflammatoriis  et 
Rheumaticis ,  insignis  est  utilitatis. 

IV. 

Hvfelando  non  assentio  dicenti:  »Es  wiir- 
» de  eher  moglich  sein  ,  ohne  sonst  etwas  von 
» dem  Kranken  zu  wissen ,  blos  nach  dem  Pidse 
»  ihn  richtig  zu  beurtheilen  und  zu  behandeln  ,  ais 
» mit  der  Kenntniss  aller  ubrigen  Zeichen ,  ohne 
'>  den  Puls .” 


V. 

Quamvis  P ariolarum  vaccinarum  inoculatio 
praebuerit  omnia  signa  fausta  ,  huc  usque  cogni¬ 
ta  ,  videtur  tamen  illud  non  semper  sufficere ,  ut 
quis  per  reliquam  vitam  a  contagione  variolosa 
i  m mun  is  se  i  v  elur. 


Recte  Boet.  LAND  :  »  In  casibus  dubiis  nun- 

»  quam  licet  Medico  forensi  concludere  ad  veram 


»  mortem  y 


VII. 

Cum  HIPPOCRATE  non  convenio  dicente  in 
Aphor.  3J  ,  aSW.  V :  »  Mulier  in  utero  gerens  , 

» sec/a  vena  abortet ,  et  magis ,  si  major  fuerit 
»  foetus 

YIII. 

Sanguinis  missio  in  fine  graviditatis  multo 
magis  debilitat ,  priori  periodo. 


IX. 


aSY  opium  adhibeatur  durante  partu  ,  primum 
venaesectio  est  instituenda  ,  parturiens  sit  con¬ 
stitutionis  pleth  oricae. 


X. 

Si  versio  in  pedes  sit  instituenda ,  illam  cen - 

I 

seo  optimam  methodum ,  qua  nempe  obstetricator 
manum  introducat  inter  uterum  et  ovi  membranas 
et  illo  in  loco  disrumpat  velamenta ,  ubi  foetus 
pedes  sentiuntur . 


XI. 


Funiculi  umbilicalis  prolapsus  semper  est 
repoliendus  ,  nisi  illud  impediat  foetus  caput. 

